text:
NKHANI YA MOYO WANGU
Ndidakhala ‘Bzinthu Bzense kwa Wanthu wa Mtundu Uli-wense’
“Iwepo ukandobatizidwa, inepano ndinkusiya!” Yamweya ni mafala yomwe baba wangu adauza mai mu 1941. Napo adagopswedwa, mai adatsimikiza kubatizidwa ndipo baba adadzacokadi. Pa nthaweyi ndikhana magole 8 yokha yakubadwa.
POMWE bzimwebzi bzikhanati kucitika, inepano ndikhafuna kale kupfunza cadidi. Mai wangu akhadapasidwa mabukhu yakufotokoza Bibliya, ndipo inepano ndikhadekedwa nayo kwene-kwene. Ndikhakomedwa kwene-kwene na bzithunzi-thunzi. Baba akhafuna lini kuti mai ambandiuze bzomwe iwo akhapfunza. Koma inepano ndikhafuna kudziwa bzizinji ndipo ndikhambabvunza maiwo mibvunzo. Tsono iwo akhambandipfunzisa pa nthawe zomwe baba akhacoka pa mui. Na kupita kwa nthawe, ndidadzatsimikiza kubzipereka kuna Yahova. Ndidabatizidwa ku Inglaterra mu mzinda wa Blackpool, mu 1943 pomwe ndikhana magole 10 yakubadwa.
KUYAMBA KUTUMIKIRA YAHOVA
Kuyambira nthawe imweyo, inepano na mai wangu tikhambayenda pabodzi mu utumiki bwakumunda mwakukhazikika. Pa nthawe imweyi, tikhaphatisa basa jiradisko pakupalizira ndipo ikhali ikulu yakulemera pafupi-fupi makilo maxanu. Ndoyezerani kundikumbukira inepano ndiri kamulumbwana kang’ono-ng’ono kankunyamula cibodzi mwa bzimwebzi!
Pomwe ndikhana magole 14 yakubadwa, ndikhafuna kukhala mpainiya. Mai wangu adandiuza kuti cakuyamba ndikalewelewe na mtumiki kuna abale omwe tsapano ambacemeredwa nyakunyang’anira dera. Nyakunyang’anira derayo adalewa kuti ndiyambe kupfunza basa lomwe lingadadzandithandiza kubzisamalira pa basa la upainiyalo. Tenepo ine ndidacitadi bzimwebzo. Patapita magole mawiri pambuyo pa kupfunzako, ndidabvunza nyakunyang’anira dera munango bza upainiya. Iye adati, “Inde, cita bzimwebzo!”
Tenepo mu Abril, 1949, ine na mai wangu tidagulisa bzombo bzathu bzense ndipo tidayenda ku Middleton, kufupi na mzinda wa Manchester, kuti tikacite upainiya. Pambuyo pa minyezi minai ndidanyang’ana m’bale m’bodzi kuti ticitire pabodzi upainiya. Beteli idalewa kuti tiyende ku gwere linango lomwe likhali lipsa ku Irlam. Mai wangu akhacita upainiya pabodzi na mpfumakazi inango ku gwere linango.
Pomwe ndikhana magole 17 yokha yakubadwa inepano na mwanzangu tikhafunika kumbacitisa mitsonkhano, thangwe gwerelo likhana abale wakucepa wakuthemera kucitisa mitsonkhanoyo. Patsogolo pace, ndidayenda ku gwere la Buxton komwe kukhana apalizi wakucepa ndipo kukhafunika thandizo. Bzakucitika bzimwebzi bzidandikonzekeresa maudindo yakutsogolo.
Mu 1951, ndidadzaza formulario ya Xikola ya Gileyade. Ndipo mu Dezembro 1952, ndidacemeredwa kuti ndikawonekere ku mbuto yaucikunda. Ndidawauza kuti bzingadakwanisika lini kuti ndiphate basa la ucikunda thangwe ndikhali mtumiki wa nthawe zense, koma iwo alibe kubvuma mkumbiro wanguyo tenepo adandiikha m’kawoko kwa minyezi mitanthatu. Pomwe ndikhali m’kawokomo, ndidatambira mcemo wakuti ndikacite mapfunziro ya kalase ya 22 ya Gileyade. Mu Julho 1953 ndidacita ulendo bwa pa ngalawa yakucemeredwa Georgic bwakuyenda ku Nova York, pa nthaweyi ndikhadacosedwa tsapanopa m’kawokomo.
Pomwe ndidandofika ku Nova York, ndidakagumanikambo pa mtsonkhano wadera wa Sociedade do Novo Mundo mu 1953. Patsogolo pace, ndidayenda na xitima ya pansi mu mzinda wa South Lansing, komwe kukhana xikolako. Pomwe ndidabuluka mu xitimayo ndikhafunika kupakira xapa kuti ikandifikise kumweko koma pakuti ndikhadacoka tsapanopa mu kawoko, ndikhalibe kobiri. Tenepo ndidakumbira munthu winango omwembo akhali pa ulendo kuti andifiyalisi 25 sentavo kuti ndipakirire xapa.
KUTUMIKIRA M’DZIKO LACIRENDO
Mapfunziro yomwe tidatambira ku Xikola ya Gileyade yadatithandiza kuti ndikwanise ‘kukhala bzinthu bzense kwa wanthu wa mtundu uli-wense.’ (1 Wakolinto 9:22) Inepano, Paul Bruun, pabodzi na Raymond Leach tidatumizidwa kuti tikatumikire ku Filipinas, tsono tikhafunika kudikhirira mapasaporte yathu kwa minyezi mizinji. Patsogolo pace tidayenda na xitima ku Roterdã m’dziko la Holanda. Ndipo tidadzayambuka nyanza ya Mediterrâneo, Canal de Suez, na Nyanza ya Indiko ndipo tidafika mpaka ku Malásia patsogolo pace tidayenda ku Hong Kong. Pambuyo pa ulendo bwa nsiku 47 mu nyanza, tidafika ku Manila pa 19 Novembro, 1954.
Kumweko, tikhafunika kuzolowerana na cikhalidwe cipsa, dziko lipsa na cirewedwe cipsa. Pakuyamba tidaikhidwa mu gwere la mu mzinda wa Quezon lomwe likhana wanthu azinji wakulewalewa Cingerezi. Pambuyo pa minyezi mitanthatu, tikhayamba kudziwa mafala mang’ono-ng’ono ya cirewedwe ca kumweko, Citagalog. Koma mwakusaya kucedwa tingadacinjidwa.
Nsiku inango mu Maio 1955, pomwe tidabwerera ku mui kucokera mu utumiki bwa kumunda, inepano na M’bale Leach tidagumana matsamba yomwe yakhalewa kuti tikatumikire ninga anyakunyang’anira dera. Ndikhana magole 22 yokha yakubadwa, tsono utumikibo bungadandipfunzisa njira zipsa zakuti ‘ndikhale bzinthu bzense kwa wanthu wa mtundu uli-wense.’
Mwa ciratizo, ndidafotokoza nkhani yangu yakuyamba ninga nyakunyang’anira dera pafupi na loja ya ka mzinda kanango. Pa nthawe imweyi ku Filipinas nkhani za wense zikhambafotokozedwera panja! Pomwe ndidazungira magwere manango ya mu deralo, ndidafotokoza nkhani mu mbuto zakucezera wanthu azinji, m’mbuto zakucitira malonda, mbuto zakupitidwa na wanthu azinji, mbuto zakucitira masenzeka ya mpira wa manja, m’mbuto zakuimisira kanderedere ndipo kawiri-kawiri m’misewu mwakupitidwa na wanthu azinji wa mzindayo. Nsiku inango mu mzinda wa San Pablo, ndiribe kukwanisa kufotokoza nkhani yangu pa mbuto yakucitira malonda thangwe kukhabvumba kwene-kwene. Tenepo ndidauza abale omwe akhatsogolera kuti nkhaniyo ndikaifotokozere mu Nyumba ya Umambo. Pakuti nkhaniyo iribe kucitiridwa pa mbuto ya padeca, abalewo adabvunza penu angadanemba ninga mtsonkhano wakucitiridwa padeca.
Nthawe zense ndikhakhala m’nyumba za abale. Napo kuti nyumbazo zikhali lini ninga za wanthu wakudala, koma izo zikhasamalidwa bwino. Nthawe zizinji kama yangu ikhali mphasa. Mbuto yomwe tikhasambira ikhali kukhonde kwa nyumba yathuyo komwe munthu ali-wense angadandiwona, tenepo ndidapfunza kusamba na bzakubvala. Ndikhacita ulendo na xapa. Koma ndikafuna kuyenda pa ntsuwa zinango ndikhapakira ngalawa. Magole yense ya utumiki bwangu ndiribe kukhala na kanderendere.
Ndidapfunza Citagalog napo kuti ndiribe kuyenda ku xikola. Ndidapfunza cirewedweci mwa kumbatetekera abale mu utumiki bwa kumunda na pa mitsonkhano. Abalewo akhafunisisa kundithandiza kuti ndipfunze ndipo iwo akhandilungamiza ndikaphonya. Ndimbatenda ndikakumbukira bzimwebzi.
Na kupita kwa nthawe ndikhafunika kucinja bzinthu bzizinji thangwe ra utumiki bupsa. Mu 1956, pomwe m’bale Nathan Knorr adazungira dzikolo, tidakhala na mtsonkhano wacigawo wa dziko lensenelo. Ndidapasidwa udindo bwakuti ndikalewelewe na anyakumwaza nkhani. Ndikhanati ndacita kale bzimwebzi, koma abale winango adandithandiza. Mu gole lakutewera, tidakhala pomwe na mtsonkhano wacigawo wa dziko lensenelo, ndipo inepano ndidatumikira ninga wakunyang’anira mtsonkhanoyo. M’bale Frederick Franz wa ku likulu la Mboni za Yahova la pa dziko lense adazungira dziko lathu ndipo ndidapfunza bzizinji kuna iye. Pomwe adafotokoza nkhani ya wense, iye akhadabvala cakubvala ca ku Filipinas cakucemeredwa barong Tagalog. Bzimwebzi bzidacitisa kuti abale wakumwekowo adekedwe kwene-kwene, ndipo ndidapfunza kufunika kwa kuzolowerana na cikhalidwe ca wanthu.
Ndidafunika pomwe kucinja kwene-kwene bzinthu bzinango pomwe ndidakhala wakunyang’anira wa cigawo. Pa nthaweyo tikhawonesa vidiyo yakuti A Felicidade da Sociedade do Novo Mundo. Kawiri-kawiri tikhambalatizira panja, tsono tikhabonera na tulombo tomwe tukhabwera thangwe ra ceza ca vidiyoyo ndipo tukhanyederera pa vidiyopo. Pambuyo pa bzimwebzi pakhakhala cibasa cikulu kwene-kwene cakucosa tulomboto pa vidiyoyo! Bzikhali lini bzakupusa kuti makonzedwe yamweya yacitike, tsono bzikhakondwesa kuwona wanthu ankubwera acipfunza bza gulu la Yahova la pa dziko lense.
Mu mbuto zinango atsogoleri wacikatolika akhauza atsogoleri wa boma kuti aleke kutibvumiza kucita mitsonkhano ikulu-ikulu. Pomwe tikhambafofokoza nkhani pafupi na magereja, atsogoleriwo akhambaliza sino zawo za gereja bzomwe bzikhacitisa kuti wanthuwo aleke kubva. Napo kuti bzimwebzi bzikhacitika, wanthu adapitiriza kupfunza cadidi, ndipo azinji m’mbuto zimwezo tsapano ankunamata Yahova.
UTUMIKI BUPSA NA KUCINJA BZINTHU BZINANGO
Mu 1959, ndidatumizidwa kuti ndikatumikire ku Betel. Ndidapfunza bzizinji kumweko. Patapita nthawe, ndikhatumizidwa ku madziko manango ninga nyakuzungira nthambi zakusiyana-siyana. Ulendo bunango, ndidadziwana na Janet Dumond omwe akhali m’misiyonario ku Tailândia. Tikhanemberana matsamba ndipo patsogolo pace tidalowolana. Tsapano tinkutumikira Yahova mwakukondwa kwa magole 51.
Ndinkukondwa thangwe ndidazungira wanthu wa Yahova m’madziko 33. Ndinkutenda kwene-kwene thangwe utumiki bwangu bwakuyambirira budandithandiza kupfunza momwe ndingakhalire na wanthu wa bzikhalidwe bzakusiyana-siyana! Kuzungira abaleku kudandithandiza kubvesesa bwino kuti Yahova ambafuna wanthu wa mtundu uli-wense.—Mabasa 10:34, 35.
MPAKA PANO TIKADACINJA
Inepano na Janet tinkukondwa kwene-kwene thangwe ra kutumikira pabodzi na abale ku Filipinas ndipo tinkupitiriza kutumikira pa nthambi ya m’mzinda wa Quezon. Pomwe ndidafika ku Filipinas magole 60 m’mbuyomu, tikhali apalizi 20.000 koma tsapano tiripo 200.000. Napo papita magole yenseneya, inepano ndin’funika kupitiriza kucinja bzinthu kuti ndicite bzomwe Yahova ambafuna. Mwa ciratizo, thangwe ra kucinja komwe kwacitika tsapanopapa mu gulu la Yahova, ife tidafunika kucinjambo bzinthu bzizinji.
Timbacita bzense bzomwe tingakwanise kuti titeweze citsogozo ca Yahova, ndipo imweyi ni njira yabwino yakukhalira na moyo wakukondwesa. Timbayezambo kucinja bzinthu bzinango bzizinji bzomwe n’bzakufunikira kuti tikwanise kutumikira bwino abale wathu. Inde, Yahova akafuna, tin’dzapitiriza ‘kukhala bzinthu bzense kwa wanthu wa mtundu uli-wense.’


c: text/html

text:
Potsatira ngozi ya moto womwe wa sakaza katundu ndi nyumba yogona ophunzira pa Police Secondary School mu m’zinda wa Zomba, adindo okhudzidwa ndi nkhani-yi akhazikitsa komiti yofuna kupeza gwero la ngozi-yi.
Wofalitsa nkhani za apolisi m’chigawo chaku m’mawa kwa dziko lino Inspector Joseph Sauka wauza Radio Maria Malawi kuti mwa zina komiti-yi, yomwe yapangidwa ndi nthumwi zochokera pa sukuluyi, apolisi, a ESCOM, ndi a kuofesi yoona za ngozi zogwa mwadzidzi, ndinso a ku khonsolo ya mzindawu ithandizanso kupeza mulingo wa katundu amene wasakazika pa ngozi-yi. Ngozi ya kupsya kwa nyumba yogona ophunzira pa Police Boys Secondary School mu m’dzinda wa Zomba, yachitika dzana usiku ndipo yakhudza ophunzira 139 a pasukulu-yi.
Polankhula mkulu wa ku ofesi yozimitsa moto ya Fire Brigade mu khonsolo ya mzindawu a Leodins Sendaluzi wati anthu mukhonsoloyo akuyenera kumadziwitsa ofesi-yi mwansanga kudzera pa nambala ya 999 pogwilitsa ntchito nambala ya TNM kapena MTLkamba koti ndi yaulere.

robotstxt: allowed

filter: keep


text:
Ultimate Briefcase Cheats Hack Tool FREE DOWNLOAD
The team from Morehacks.net is proud to make a review for this new hack tool. Hacking is easier since the softwares designed for this purpose were created. You don’t need any computer and coding knowledge to hack a game. Basi download mapulogalamu yaing'ono chipangizo Android / iOS kapena pa kompyuta pasanathe mphindi ziwiri ndondomeko kuwakhadzula chokwanira.
Tsopano ndi basi kudina ochepa mungathe hack the game mtheradi chikwama. Kuwonjezera ndalama malire ndalama akaunti yanu masewera FREE kwathunthu ndi opanda nkhawa. zosavuta inu mukhoza kukhala ndalama zambirimbiri kuti pochita masewera. You can forget about the in-app sales if you use this Ultimate Briefcase Cheats Hack Tool. Chifukwa inu kugula chinachake ndi ndalama chenicheni pamene inu mukhoza kukhala nazo izo 100% FREE and very easy ? Umboni m'munsi adzatiuza zonse:
Aliyense akhoza kukhala uyu kapena ndalama ina iliyonse! Just with this Ultimate Briefcase Cheats Hack Tool mukhoza kuthyolako masewera abwino kwathunthu. The dongosolo tidzakulowereni amatitsimikizira ndi 100% otetezeka ndondomeko kuthyolako. Koperani ndi ntchito kuthyolako chida mwachindunji chipangizo mafoni, ndi Baibulo Chophweka. komanso, ngati mukufuna mungagwiritse ntchito PC / Mac Os X Baibulo. Ngati mukufuna Baibulo ili, basi kutsatira malangizo anapereka m'munsimu.
Mtheradi chikwama Cheats Hack Chida Mac Os X & PC Kodi ntchito Guide
- Koperani ndi kuthamanga Ultimate Briefcase Hack
- Kugwirizana foni kompyuta kudzera USB
- Sankhani Os chipangizo chanu (Android / iOS)
- Dinani "Chongani mgwirizano" batani
- Lowani ndalama amountof mu ”Hack” gawo
- Dinani "Start Hack" batani
- Dinani "Tulukani" batani, kusagwirizana chipangizo ndi kuyamba masewero
- Sangalalani!
Ndichoncho. Ngati mukufuna kugwiritsa ntchito zozizwitsa chida kuthyolako, alemba pa Download batani, kusankha Baibulo anafuna ndi kusangalala!


text:
Email a copy of 'Lilongwe man chops wife's hands, gets vigilante justice' to a friend
Koma zinazi aaa kusowapo comment
apapa ayi mwamuna waonjeza. Kodi akazi muziwapanga chonchi? Kulakwatu uku. Kodi ngati zavutitsitsa bwanji oxangosiyana? Hey u man wait ur jehena!
This is wat we call nkhaza zophelatu, how can a real loving husband did this to a woman whom he considers a wife? Ufiti ndi umene wakula for sure. Malawians are known to be peace lovers koma izi zikutionongela CV as a nation at large, these pple need to b given coporal punishement
Bamboyu Waonjeza Koma Nkhanzazi Zikumachitika Mbali Zonse Amuna Ena Amakokedwa Maliseche Koma Samanena Choncho Ndipofunika Pakhale Lamulo Lokakamiza Mabanja Amene Amakhala Ndi Mikangano Kawiri Kawiri Azitha Chifukwa Zimakhala Kuti Nkhani Zawo Sizikutha. Kutero Nkhanza Zoterezi Zikhoza Kuchepa.Komanso Malamulo Alipo Amakondera Akazi Zimenezi Zikupangitsa Akazi Ambiri Kumapanga Mwano Kwa Azimuna Awo.Pelekani Ufulu Wokwana Kuti Amuna Azikhala Omasuka Kunenena Zomwe Amakumana Nazo M’mabanjamu!
Real satsanism
Lucky of humanity! Shiiiii up to hands cut off? GOD will punish u
Apa cikuonmetsa kuti mwamuna ndi mbola koma mkazi ndiokongola….jelasi yakula kwa mwamuna. Anthuni Muonetsetsa
gud move
Mchdwa ameneyo
Owerenga khala maso Yesu Ali pafupi


text:
Akulu Achikhristu Ndi Antchito Anzathu Otipatsa Chimwemwe
“Ndife antchito anzanu kuti mukhale ndi chimwemwe.”—2 AKOR. 1:24.
1. Kodi Paulo anakondwera atamva chiyani ponena za Akhristu a ku Korinto?
M’CHAKA cha 55 C.E., mtumwi Paulo anali mumzinda wa Torowa. Koma ali kumeneko, sanasiye kuganizira za abale a ku Korinto. Miyezi ingapo m’mbuyomo, zinamupweteka mumtima atamva kuti abale a ku Korinto anali kukangana. Popeza ankawadera nkhawa ngati ana ake, iye anawalembera kalata yowapatsa malangizo. (1 Akor. 1:11; 4:15) Anatumizanso wantchito mnzake Tito kuti akawathandize. Anamuuza kuti akakawathandiza abwere ku Torowa n’kudzamuuza mmene zinthu zilili kumeneko. Choncho Paulo anali kudikira Tito ku Torowa ndipo anali wofunitsitsa kumva mmene zinthu zilili ku Korinto. Koma Tito sanabwere. Kodi Paulo anachita chiyani? Iye ananyamuka ulendo wa pamadzi wopita ku Makedoniya ndipo anasangalala kwambiri atakumana naye kumeneko. Tito anafotokoza kuti abale a ku Korinto anatsatira malangizo a m’kalata yake ndipo anali ofunitsitsa kumuona. Paulo atamva zimenezi, ‘anakondwera kwambiri.’—2 Akor. 2:12, 13; 7:5-9.
2. (a) Kodi Paulo analembera Akorinto mawu ati onena za chikhulupiriro ndiponso chimwemwe? (b) Kodi tiyankha mafunso ati m’nkhani ino?
2 Pasanapite nthawi yaitali, Paulo analemberanso Akorinto kalata ina. Iye anawauza kuti: “Sikuti ndife olamulira chikhulupiriro chanu, koma ndife antchito anzanu kuti mukhale ndi chimwemwe, pakuti ndinu okhazikika chifukwa cha chikhulupiriro chanu.” (2 Akor. 1:24) Kodi mawu a Paulo amenewa ankatanthauza chiyani? Nanga mawuwa angathandize bwanji akulu masiku ano?
AMATITHANDIZA KUKHALA NDI CHIKHULUPIRIRO NDI CHIMWEMWE
3. (a) Kodi Paulo ankatanthauza chiyani ponena kuti: “Ndinu okhazikika chifukwa cha chikhulupiriro chanu”? (b) Kodi akulu masiku ano amatsatira bwanji chitsanzo cha Paulo?
3 Paulo anatchula mbali ziwiri zofunika kwambiri za kulambira Mulungu. Anatchula chikhulupiriro ndiponso chimwemwe. Ponena za chikhulupiriro, iye analemba kuti: “Sikuti ndife olamulira chikhulupiriro chanu, . . . pakuti ndinu okhazikika chifukwa cha chikhulupiriro chanu.” Apa Paulo anasonyeza kuti ankadziwa zoti abale a ku Korinto anali olimba m’chikhulupiriro, osati chifukwa cha iye kapena munthu wina aliyense, koma chifukwa chakuti iwowo ankakhulupirira Mulungu. Choncho anaona kuti sayenera kulamulira chikhulupiriro cha abale akewo ndiponso analibe maganizo amenewo. Iye ankakhulupirira kuti abalewo anali Akhristu okhulupirika ndipo ankafuna kusangalatsa Mulungu. (2 Akor. 2:3) Masiku anonso, akulu amatsatira chitsanzo cha Paulo pokhulupirira kuti abale awo ali ndi chikhulupiriro ndiponso amatumikira Mulungu ndi zolinga zabwino. (2 Ates. 3:4) Akulu sakhazikitsa malamulo okhwima mu mpingo. M’malomwake, iwo amathandiza abale kutsatira mfundo za m’Malemba ndiponso malangizo amene gulu la Yehova limapereka. Akulu a masiku ano si olamulira chikhulupiriro cha abale awo.—1 Pet. 5:2, 3.
4. (a) Kodi Paulo ankatanthauza chiyani ponena kuti: “Ndife antchito anzanu kuti mukhale ndi chimwemwe”? (b) Kodi akulu masiku ano amatsanzira bwanji Paulo?
4 M’kalata yake, Paulo ananenanso kuti: “Ndife antchito anzanu kuti mukhale ndi chimwemwe.” Ponena kuti “antchito anzanu,” Paulo anali kunena za iyeyo ndiponso anzake apamtima. Tikutero chifukwa chakuti m’kalata yomweyi, Paulo anakumbutsa Akorinto za anzake apamtima awiri polemba kuti: “Yesu . . . analalikidwa pakati panu kudzera mwa ineyo, Silivano, ndi Timoteyo.” (2 Akor. 1:19) Komanso m’makalata ake, iye akanena kuti “antchito anzake,” nthawi zonse ankanena za anzake apamtima monga Apolo, Akula, Purisika, Timoteyo, Tito ndiponso anzake ena. (Aroma 16:3, 21; 1 Akor. 3:6-9; 2 Akor. 8:23) Choncho pamene anati: “Ndife antchito anzanu kuti mukhale ndi chimwemwe,” Paulo ankatsimikizira Akhristu a ku Korinto kuti iyeyo ndiponso anzakewo ankafunitsitsa kuchita zonse zimene angathe kuthandiza onse mu mpingowo kukhala achimwemwe. Nawonso akulu achikhristu ndi ofunitsitsa kuchita zimenezi. Iwo amafuna kuchita zonse zimene angathe kuthandiza abale awo ‘kutumikira Yehova mokondwera.’—Sal. 100:2; Afil. 1:25.
5. Kodi abale ndi alongo ena anafunsidwa funso liti? Kodi tiziganizira chiyani tikamakambirana zimene iwo anayankha?
5 Posachedwapa, abale ndi alongo ena okhulupirika m’mayiko osiyanasiyana anapemphedwa kuti ayankhe funso. Funso lake linali lakuti, “Kodi ndi zinthu ziti zimene mkulu ananena kapena kuchita zomwe zakuthandizani kukhala wachimwemwe?” Tiyeni tikambirane zimene abale ndi alongowo ananena. Tikamakambirana zimenezi, muziyerekezera ndi zimene inuyo mukananena poyankha funsolo. Muziganiziranso zimene mungachite pothandiza anthu mu mpingo wanu kukhala achimwemwe. *
“MONI KWA PERESIDA, WOKONDEDWA WATHU”
6, 7. (a) Kodi akulu angatsanzire bwanji Yesu, Paulo ndi atumiki ena a Mulungu? (b) N’chifukwa chiyani abale amasangalala tikamakumbukira mayina awo?
6 Abale ndi alongo athu ambiri amanena kuti amasangalala kwambiri akulu akamasonyeza kuti amawaganizira. Akulu akhoza kuchita zimenezi potengera chitsanzo cha Davide, Elihu ndiponso Yesu. (Werengani 2 Samueli 9:6; Yobu 33:1; Luka 19:5.) Atumiki a Yehova onsewa anasonyeza kuti amaganizira anthu ena powatchula mayina awo. Nayenso Paulo anadziwa kufunika kokumbukira ndiponso kugwiritsa ntchito mayina a Akhristu anzake. Pomaliza kalata yake ina, anapereka moni kwa abale ndi alongo oposa 25 ndipo anawatchula onse mayina awo. Mwachitsanzo anatchula Peresida, yemwe anali mlongo amene Paulo ananena za iye kuti: “Moni kwa Peresida, wokondedwa wathu.”—Aroma 16:3-15.
7 Akulu ena amavutika kukumbukira mayina. Koma mkulu akamayesetsa kukumbukira, zili ngati akuuza abale ndi alongo kuti, ‘Ndinu ofunika kwa ine.’ (Eks. 33:17) Akulu amapangitsa abale kusangalala akamakumbukira mayina awo powatchula kuti apereke ndemanga pa Phunziro la Nsanja ya Olonda ndiponso pa misonkhano ina.—Yerekezerani ndi Yohane 10:3.
“WACHITA NTCHITO ZAMBIRI POTUMIKIRA AMBUYE”
8. Kodi Paulo anatsatira chitsanzo cha Yehova ndi Yesu pa nkhani yofunika iti?
8 Paulo anasonyezanso kuti amaganizira ena powayamikira mochokera pansi pa mtima. Kuchita zimenezi kumapangitsanso Akhristu anzathu kukhala achimwemwe. M’kalata yomweyo, imene Paulo ananena kuti ankafunitsitsa kuthandiza abale ake kukhala achimwemwe, ananenanso kuti: “Ndimakunyadirani kwambiri.” (2 Akor. 7:4) Mawu amenewa ayenera kuti analimbikitsa kwambiri abale a ku Korinto. Paulo ananenanso mawu ngati amenewa m’makalata ake opita ku mipingo ina. (Aroma 1:8; Afil. 1:3-5; 1 Ates. 1:8) Paulo atatchula Peresida m’kalata yake yopita ku mpingo wa ku Roma, ananenanso za iye kuti: “Mayi ameneyu wachita ntchito zambiri potumikira Ambuye.” (Aroma 16:12) Mlongo wokhulupirika ameneyu ayenera kuti analimbikitsidwa kwambiri ndi mawuwa. Paulo ankatsatira chitsanzo cha Yehova ndiponso Yesu pa nkhani yoyamikira ena.—Werengani Maliko 1:9-11; Yohane 1:47; Chiv. 2:2, 13, 19.
9. N’chifukwa chiyani kuyamikirana kumathandiza anthu mu mpingo kukhala achimwemwe?
9 Masiku anonso, akulu amadziwa kufunika konena mawu oyamikira abale awo. (Miy. 3:27; 15:23) Mkulu akachita zimenezi, zili ngati akuuza abale ake kuti: ‘Ndaona zimene mwachita ndipo ndimakukondani.’ Abale ndi alongo amafuna kwambiri kumva mawu olimbikitsa ochokera kwa akulu. Mlongo wina wa zaka zoposa 50 ananena kuti: “Kuntchito, anthu sandiyamikira. Iwo sakondana koma amangokonda kupikisana. Choncho mkulu akandiyamikira pa zinthu zimene ndachita mu mpingo, ndimalimbikitsidwa ndiponso zimandipatsa mphamvu. Zimandichititsa kumva kuti Atate wanga wakumwamba amandikonda.” M’bale wina amene akulera yekha ana awiri ankamvanso chimodzimodzi. Posachedwapa, mkulu wina anamuyamikira mochokera pansi pa mtima. Kodi m’baleyu anamva bwanji? Iye anati: “Zimene mkuluyu ananena zinandipatsa mphamvu kwambiri.” Mkulu akamayamikira abale ndi alongo mochokera pansi pa mtima, amawalimbikitsa kwambiri ndipo amawathandiza kukhala achimwemwe. Zimenezi zingawathandizenso kuti apitirize kuyenda ‘mosatopa’ panjira yopita ku moyo.—Yes. 40:31.
“MUWETE MPINGO WA MULUNGU”
10, 11. (a) Kodi akulu angatsatire bwanji chitsanzo cha Nehemiya? (b) N’chiyani chingathandize mkulu kukagawira mphatso yauzimu pa ulendo waubusa?
10 Pali njira ina yofunika imene akulu angasonyezere kuti amaganizira abale ndi alongo ndiponso kuwathandiza kukhala achimwemwe. Akulu akaona anthu amene akufunika kuwalimbikitsa, ayenera kuwathandiza mwamsanga. (Werengani Machitidwe 20:28.) Akulu akamachita zimenezi, amatsanzira atumiki okhulupirika akale. Mwachitsanzo, Nehemiya ataona kuti abale ake ena achiyuda abwerera m’mbuyo potumikira Mulungu, nthawi yomweyo anawalimbikitsa. (Neh. 4:14) Masiku anonso, akulu ayenera kuchita zomwezo. Iwo angachite bwino kuchita zimene angathe kuthandiza Akhristu anzawo kukhala ndi chikhulupiriro champhamvu. Ngati n’zotheka, amawayendera m’nyumba zawo kuti awalimbikitse. Akamatero, amayesetsa ‘kuwagawira mphatso inayake yauzimu.’ (Aroma 1:11) N’chiyani chingathandize akulu kuchita zimenezi?
11 Mkulu asanapite ku ulendo waubusa, ayenera kuganizira kaye za munthu yemwe akufuna kukamulimbikitsayo. Mwachitsanzo, angafunike kudzifunsa kuti: ‘Kodi munthuyo akukumana ndi mavuto otani? Kodi ndingakanene zinthu zotani zimene zingamulimbikitse? Kodi ndi malemba ati kapena nkhani za anthu ati a m’Baibulo zimene zikugwirizana ndi mavuto omwe akukumana nawo pa moyo wake? Mkulu akachitiratu zimenezi asanapite kukacheza ndi munthuyo, zingamuthandize kuti akalankhule zinthu zimene zingakhaledi zolimbikitsa. Ndiyeno pamene akucheza nawo, angachite bwino kuwalola kuti afotokoze maganizo awo. Pamene akufotokoza, iye afunika kumvetsera mwatcheru. (Yak. 1:19) Mlongo wina anati: “Zimakhala zolimbikitsa kwambiri mkulu akamakumvetsera mwachidwi.”—Luka 8:18.
12. Kodi ndi ndani mu mpingo amene amafunika kulimbikitsidwa ndipo n’chifukwa chiyani?
12 Kodi ndi anthu ati amene amafunikira ulendo waubusa? Mtumwi Paulo analangiza akulu achikhristu anzake kuti: “Mukhale tcheru ndi . . . gulu lonse la nkhosa.” Izi zikusonyezeratu kuti aliyense mu mpingo amafunika kulimbikitsidwa, kuphatikizapo ofalitsa ndiponso apainiya omwe akhala akutumikira mokhulupirika kwa zaka zambiri. N’chifukwa chiyani nawonso amafunika kulimbikitsidwa ndi akulu? N’chifukwa chakuti ngakhale anthu otumikira Mulungu mokhulupirika nthawi zina amavutika kupirira mavuto a m’dziko loipali. Pa nkhaniyi, kukambirana zimene zinachitikira Mfumu Davide kungatithandize kumvetsa kuti nawonso atumiki okhulupirika a Mulungu amafunikira thandizo kuchokera kwa atumiki anzawo.
“ABISAI . . . ANATHANDIZA DAVIDE”
13. (a) Kodi Isibi-benobi anaukira Davide pa nthawi iti? (b) N’chiyani chinathandiza Abisai kupulumutsa Davide?
13 Davide atangodzozedwa kukhala mfumu, anakamenyana ndi Goliati. Goliati anali wa m’fuko la Arefai omwe anali ziphona. Davide anali wolimba mtima kwambiri ndipo anapha chiphonachi. (1 Sam. 17:4, 48-51; 1 Mbiri 20:5, 8) Patapita zaka zambiri, Davide anamenyananso ndi chiphona china pamene Aisiraeli anali pa nkhondo ndi Afilisiti. Chiphonachi dzina lake linali Isibi-benobi, yemwenso anali wa m’fuko la Arefai. (2 Sam. 21:16) Koma panthawiyi, chiphonachi chinatsala pang’ono kupha Davide. Sikuti izi zinachitika chifukwa choti Davide anasiya kulimba mtima koma chifukwa chakuti iye anachepa mphamvu. Baibulo limati: “Davide anatopa.” Isibi-benobi atangoona kuti Davide watopa, ‘anaganiza zoti amuphe.’ Koma chiphonachi chisanaponye lupanga, “nthawi yomweyo Abisai mwana wa Zeruya anathandiza Davide ndipo anakantha Mfilisitiyo ndi kumupha.” (2 Sam. 21:15-17) Apatu Davide anapulumukira m’kamwa mwa mbuzi. Mosakayikira, Davide anayamikira kwambiri kuti Abisai anali tcheru ndi zimene zinali kumuchitikira ndipo anamuthandiza mwamsanga pamene moyo wake unali pa ngozi. Kodi nkhaniyi ikutiphunzitsa chiyani?
14. (a) N’chiyani chingatithandize kugonjetsa mavuto akuluakulu okhala ngati Goliati? (b) Kodi akulu angathandize bwanji anthu kukhalanso olimba ndiponso achimwemwe? Perekani chitsanzo.
14 Anthu a Yehovafe padziko lonse lapansi tikutumikira Mulungu ngakhale kuti Satana ndi anthu ake akuyesetsa kutisokoneza. Ena a ife talimbana ndi mavuto akuluakulu okhala ngati Goliati ndipo tawagonjetsa chifukwa chodalira Yehova. Komabe nthawi zina timatopa ndiponso kukhumudwa chifukwa chokhalira kulimbana ndi mavuto a m’dzikoli. Tikafooka choncho, timakhala pa ngozi yogonjetsedwa ndi mavuto amene tikanatha kulimbana nawo bwinobwino. Pa nthawi ngati zimenezi, thandizo limene mkulu angapereke lingatilimbikitse ndiponso kutithandiza kukhalanso ndi chimwemwe. Zimenezi zachitikira abale ndi alongo ambiri. Mwachitsanzo, mlongo wina wa zaka zoposa 60, amene akuchita upainiya, anati: “Nthawi ina m’mbuyomu, sindinkamva bwino m’thupi ndipo ndinkatopa kwambiri ndikalowa mu utumiki. Mkulu wina anazindikira kuti ndikuoneka wofooka ndipo anandithandiza. Tinakambirana nkhani ina yolimbikitsa ya m’Baibulo. Ndinatsatira malangizo ake ndipo zinandithandiza.” Mlongoyu ananenanso kuti: “Ndimathokoza kwambiri kuti mkuluyo anandisonyeza chikondi. Anazindikira kuti ndinafooka n’kundithandiza.” Zimatilimbikitsa kwambiri kudziwa kuti akulu amatikonda ndipo amachita nafe chidwi. Komanso, mofanana ndi Abisai, iwo amakhala okonzeka kutithandiza.
“MUDZIWE CHIKONDI CHIMENE NDILI NACHO . . . PA INU”
15, 16. (a) N’chifukwa chiyani abale ankakonda kwambiri Paulo? (b) N’chifukwa chiyani timakonda akulu athu mu mpingo?
15 Akulu amakhala ndi ntchito yambiri. Nthawi zina usiku, iwo sagona chifukwa chodera nkhawa abale ndi alongo, kuwapempherera kapena kuwathandiza. (2 Akor. 11:27, 28) Komabe iwo amagwira ntchito yawo mosangalala ndiponso mwakhama ngati mmene ankachitira Paulo. Iye analembera Akorinto kuti: “Ndidzagwiritsa ntchito zinthu zanga zonse ndipo ndidzadzipereka ndi moyo wanga wonse chifukwa cha miyoyo yanu.” (2 Akor. 12:15) Chifukwa chokonda abale ake, Paulo ankadzipereka kwambiri kuti awathandize. (Werengani 2 Akorinto 2:4; Afil. 2:17; 1 Ates. 2:8) M’pake kuti abale ankamukonda kwambiri Paulo.—Mac. 20:31-38.
16 Ifenso timakonda kwambiri akulu athu amene amatisamalira mwachikondi ndipo timathokoza Yehova m’mapemphero athu kuti amawagwiritsa ntchito kutithandiza. Iwo amatithandiza kukhala achimwemwe chifukwa amatiganizira ndipo amatilimbikitsa akabwera kudzacheza nafe. Timayamikiranso kuti akulu ndi okonzeka kutithandiza pamene tikuvutika kupirira mavuto a m’dzikoli. Akulu achikhristu amenewa alidi ‘antchito anzathu kuti tikhale ndi chimwemwe.’
^ ndime 5 Abale ndi alongowo anafunsidwanso kuti, “Kodi mumafuna kuti mkulu akhale ndi khalidwe liti?” Ambiri mwa iwo ananena kuti amafuna kuti akhale wochezeka. Tidzakambirana khalidwe lofunika limeneli m’magazini yam’tsogolo.


text:
Mpingo wa katolika mdziko muno komanso mipingo ina ya chikhristu pa dziko lonse lero yachita mwambo wa njira ya mtanda ngati njira imodzi yokumbukira masautso a ambuye yesu khristu.
Mwambowu umachitika chaka chilichonse tsiku la chisanu loyera pambuyo pa nyengo ya Lent.
Mwa zina, mu arkidayosizi ya mpingo wa katolikaya Blantyre, arkiepiskopi wa arkidayosiziyo Ambuye Thomas Luke Msusa ndi omwe anatsogolera mwambowu.
Kudzera pa mwambowu iwo apempha anthu mdziko muno kuti pamene akukumbukira masautso a Ambuye Yesu akhale okondana.
Mu dayosizi ya Zomba mwambowu unachitika kudzera mu mgwirizano wa mipingo ya katolika komanso Anglican ndipo ma episkopi a mipingoyi Ambuye George Desmond Tambala komanso Ambuye Brighton Malasa ndi omwe anatsogolera mwambowu.
Ndipo mu arkidayosizi ya Lilongwe mwambowu unachitika ku Maula Cathedral ndipo omwe anatsogolera ndi bambo Odvancio Kapingaomwe ndi bambo mfumu a Maula parishi.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
4 Tsopano Ambuye atazindikira kuti Afarisi anamva kuti Yesu anali kuphunzitsa anthu ambiri kuposa Yohane ndipo anali kuwabatiza+ kuti akhale ophunzira,
2 ngakhale kuti kwenikweni si Yesu amene anali kubatiza koma ophunzira ake,
3 anachoka ku Yudeya ndi kupitanso ku Galileya.
4 Koma anafunika kuti adzere ku Samariya.+
5 Choncho anafika mumzinda wa Samariya wotchedwa Sukari pafupi ndi munda umene Yakobo anapatsa mwana wake Yosefe.+
6 Ndipotu kumeneko kunali kasupe+ wa Yakobo. Yesu atatopa ndi ulendowo, anakhala pansi pakasupepo. Nthawi n’kuti ili cha m’ma 12 koloko masana.
7 Ndiyeno mayi wina wa mu Samariya anafika kudzatunga madzi. Yesu anapempha mayiyo kuti: “Mundipatseko madzi akumwa mayi.”
8 (Ophunzira ake anali atalowa mumzinda kukagula chakudya.)
9 Mayi wachisamariyayo anafunsa Yesu kuti: “Popeza inu ndinu Myuda, bwanji mukupempha madzi akumwa kwa ine, mayi wachisamariya?” (Pakuti Ayuda ndi Asamariya sayanjana.)+
10 Poyankha Yesu anauza mayiyo kuti: “Mukanadziwa mphatso+ yaulere ya Mulungu ndi amene+ akukuuzani kuti, ‘Mundipatseko madzi akumwa,’ mukanam’pempha iyeyo, ndipo akanakupatsani madzi amoyo.”+
11 Mayiyo anati: “Bambo, mulibe n’chotungira chomwe, ndipo chitsimechinso n’chozama. Nanga madzi amoyowo mwawatenga kuti?
12 Kodi inu ndinu wamkulu+ kuposa kholo lathu Yakobo, amene anatipatsa chitsimechi, chimenenso iyeyo, ana ake ndi ng’ombe zake anali kumwa?”
13 Poyankha, Yesu anamuuza kuti: “Aliyense wakumwa madzi awa adzamvanso ludzu.
14 Koma amene adzamwa madzi amene ine ndidzam’patse sadzamvanso ludzu m’pang’ono pomwe.+ Ndipo madzi amene ndidzam’patse, adzasanduka kasupe wa madzi+ otuluka mwa iye, opatsa moyo wosatha.”+
15 Mayiyo anauza Yesu kuti: “Bambo, ndipatseni madzi amenewo, kuti ndisadzamvenso ludzu komanso kuti ndisamabwerenso kuno kudzatunga madzi.”
16 Iye anauza mayiyo kuti: “Pitani, kaitaneni mwamuna wanu abwere kuno.”
17 Mayiyo anayankha kuti: “Ndilibe mwamuna.” Yesu anati: “Mwanena zoona mmene mukuti, ‘Ndilibe mwamuna.’
18 Pakuti mwakwatiwapo ndi amuna asanu, ndipo mwamuna amene muli naye panopa si mwamuna wanu. Apa mwanenadi zoona.”
19 Mayiyo anati: “Bambo, ndazindikira kuti ndinu mneneri.+
20 Makolo athu anali kulambira m’phiri ili,+ koma anthu inu mumanena kuti Yerusalemu ndiwo malo kumene anthu ayenera kulambirirako.”+
21 Yesu anauza mayiyo kuti: “Mayi, Ndithu nthawi idzafika pamene anthu inu simudzalambira+ Atate m’phiri ili kapena ku Yerusalemu.+
22 Inu mumalambira chimene simuchidziwa.+ Ife timalambira chimene tikuchidziwa, chifukwa chipulumutso chikuchokera kwa Ayuda.+
23 Komabe nthawi idzafika, ndipo ndi yomwe ino, pamene olambira oona adzalambira Atate motsogoleredwa ndi mzimu+ ndi choonadi,+ pakuti Atate amafuna oterowo azimulambira.+
24 Mulungu ndiye Mzimu,+ ndipo onse omulambira ayenera kumulambira motsogoleredwa ndi mzimu ndi choonadi.”+
25 Pamenepo mayiyo anati: “Ndikudziwa kuti Mesiya+ akubwera, wotchedwa Khristu.+ Ameneyo akadzafika, adzatifotokozera zonse poyera.”
26 Yesu anamuuza kuti: “Munthu ameneyo ndi ineyo amene ndikulankhula nanu.”+
27 Tsopano ophunzira ake anafika, ndipo anayamba kudabwa chifukwa anali kulankhula ndi munthu wamkazi. Komabe palibe amene ananena kuti: “Mukufuna chiyani kwa iye?” kapena kuti, “N’chifukwa chiyani mukulankhula ndi mayiyu?”
28 Choncho mayi uja anasiya mtsuko wake wa madzi ndi kukalowa mumzinda ndipo anauza anthu kuti:
29 “Tiyeni kuno mukaone munthu amene wandiuza zonse zimene ndakhala ndikuchita. Kodi ameneyu n’kukhala Khristu+ kapena?”
30 Iwo anatuluka mumzindawo ndi kubwera kumene kunali Yesu.
31 Apa n’kuti ophunzira ake akumupempha kuti: “Rabi,+ idyani.”
32 Koma iye anawauza kuti: “Chakudya ndili nacho chimene inu simukuchidziwa.”
33 Pamenepo ophunzirawo anayamba kufunsana kuti: “Pali amene wamubweretsera chakudya ngati?”
34 Yesu anati: “Chakudya+ changa ndicho kuchita chifuniro+ cha amene anandituma ndi kutsiriza ntchito yake.+
35 Kodi inu simunena kuti kwatsala miyezi inayi kuti tiyambe kukolola? Koma ndikuti: Kwezani maso anu muone m’mindamo, mwayera kale ndipo m’mofunika kukolola.+ Moti pano
36 wokolola akulandira kale malipiro ndipo akusonkhanitsa zipatso ku moyo wosatha,+ kuti wofesa mbewu+ ndi wokolola asangalalire pamodzi.+
37 Ndiye chifukwa chake mawu aja ali oona akuti, Wina ndi wofesa ndipo wina ndi wokolola.
38 Ine ndakutumizani kukakolola zimene simunakhetsere thukuta. Ena anagwira ntchito mwakhama,+ ndipo inu mwalowa kukapindula ndi ntchito imene iwo anaigwira mwamphamvu.”
39 Pamenepo Asamariya ambiri ochokera mumzindawo anakhulupirira+ mwa iye chifukwa cha mawu a mayi uja amene pochitira umboni anati: “Iyeyu anandiuza zinthu zonse zimene ndakhala ndikuchita.”+
40 Choncho Asamariya atafika kwa iye, anayamba kumupempha kuti akhalebe nawo, ndipo anakhala nawo masiku awiri.+
41 Zotsatira zake, anthu ochuluka anakhulupirira chifukwa cha zimene iye anali kunena.+
42 Iwo anayamba kuuza mayi uja kuti: “Sikuti tikukhulupirira chifukwa cha mawu ako ajanso ayi, pakuti tadzimvera tokha+ ndipo tadziwa ndithu kuti munthu uyu ndi mpulumutsi+ wa dziko.”
43 Masiku awiriwo atatha, iye anachoka kumeneko ndi kupita ku Galileya.+
44 Yesu mwiniyo anachitira umboni kuti mneneri salemekezedwa kwawo.+
45 Choncho pamene anafika ku Galileya, Agalileyawo anamulandira, chifukwa anali ataona zonse zimene anachita pa chikondwerero ku Yerusalemu,+ pakuti nawonso anapita ku chikondwereroko.+
46 Kenako anafikanso ku Kana+ wa ku Galileya, kumene anasandutsa madzi kukhala vinyo kuja.+ Tsopano kumeneku kunali munthu wina mtumiki wa mfumu, amene mwana wake wamwamuna anali kudwala ku Kaperenao.+
47 Munthuyu atamva kuti Yesu wafika ku Galileya kuchokera ku Yudeya, anapita kwa iye ndi kuyamba kumupempha kuti apiteko ndi kukachiritsa mwana wakeyo, pakuti anali pafupi kumwalira.
48 Koma Yesu anamuuza kuti: “Ngati anthu inu simunaone zizindikiro+ ndi zodabwitsa,+ simungakhulupirire ngakhale pang’ono.”
49 Mtumiki wa mfumu uja anati: “Ambuye, tiyeni mwana wanga asanafe.”
50 Yesu anati: “Pita,+ mwana wako ali moyo.”+ Munthuyo anakhulupirira mawu amene Yesu anamuuzawo ndipo anapitadi.
51 Ali m’njira, akapolo ake anamuchingamira kudzamuuza kuti mnyamata wake ali moyo.+
52 Choncho iye anayamba kuwafunsa ola limene anachira. Iwo anamuuza kuti: “Malungo ake anatha dzulo cha m’ma 1 koloko masana.”+
53 Pamenepo bamboyo anadziwa kuti linali ola lomwelo+ pamene Yesu anamuuza kuti: “Mwana wako ali moyo.” Ndipo iye ndi banja lake lonse anakhulupirira.+
54 Ichi chinalinso chizindikiro+ chachiwiri chimene Yesu anachita atatuluka mu Yudeya ndi kulowa mu Galileya.
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Yohane 4
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MUTU 11
Anawayenga Kuti Akhale Ndi Makhalidwe Abwino Potsanzira Mulungu Woyera
1. Fotokozani zinthu zochititsa chidwi zimene Ezekieli anaona?
KODI mukanatani mukanaona zinthu zimene Ezekieli anaona zaka pafupifupi 2,500 zapitazo? Taganizirani izi: Mwafika pakachisi wokongola komanso wamkulu kwambiri. Mngelo wamphamvu akudikirira pakachisipo kuti akuonetseni bwinobwino kachisiyo. Kenako mukukwera masitepe 7 n’kufika pa limodzi mwa zipata zitatu za kachisiyo. Mukuchita chidwi kwambiri ndi zipatazi chifukwa ndi zazitali pafupifupi mamita 30. Mutangolowa mukuona zipinda za alonda. Mukuonanso zipilala pomwe pajambulidwa zithunzi zokongola za mitengo ikuluikulu ya kanjedza.
2. (a) Kodi masomphenya akachisi wauzimu amaimira chiyani? (Onaninso mawu a m’munsi.) (b) Kodi tikuphunzira chiyani pa zipata komanso zipinda za alonda za pakachisiyu?
2 Amenewa anali masomphenya a kachisi wauzimu. Ezekieli anafotokoza nkhani imeneyi mwatsatanetsatane moti nkhaniyi inayambira m’chaputala 40 mpaka 48 cha buku lake la ulosi. Kachisiyu akuimira dongosolo limene Yehova anakhazikitsa kuti anthu azitsatira pomulambira. Chilichonse chimene Ezekieli anaona m’masomphenyawa chingatithandize ifeyo polambira Mulungu m’masiku otsiriza ano. * Kodi zipata zimene zinali pamalo okwera zikutanthauza chiyani? Zikutikumbutsa kuti anthu amene amayamba kulambira nawo Yehova m’njira yovomerezeka ayenera kutsatira mfundo zapamwamba za makhalidwe abwino zimene Mulungu anakhazikitsa. Zithunzi za mitengo ya kanjedza zikutanthauzanso zomwezi chifukwa nthawi zina m’Baibulo mitengo ya kanjedza imatchulidwa potanthauza khalidwe labwino. (Sal. 92:12) Nanga bwanji zipinda za alonda? Apa n’zoonekeratu kuti anthu amene safuna kutsatira mfundo za Mulungu samaloledwa kulowa m’kachisi wokongola ameneyu yemwe ndi njira yolambirira Mulungu imene imathandiza anthu kuti adzapeze moyo wosatha.
3. N’chifukwa chiyani otsatira a Khristu anafunika kupitirizabe kuyengedwa?
3 Kodi masomphenya a Ezekieli akwaniritsidwa motani? Monga mmene tinaonera m’mutu 2, Yehova anagwiritsa ntchito Yesu poyenga anthu ake kuyambira m’chaka cha 1914 mpaka kumayambiriro kwa 1919. Kodi kuyengako kunathera pompo? Ayi. M’zaka 100 zapitazi, Khristu wakhala akutetezera mfundo za makhalidwe abwino za Yehova. Chifukwa cha zimenezi, otsatira ake anafunika kupitirizabe kuyengedwa. Zimenezi zinali zofunika chifukwa anthu amene Khristu wakhala akuwasonkhanitsa kuti akhale otsatira ake akuchokera m’dziko loipali komanso chifukwa chakuti Satana akupitirizabe kusokoneza anthuwo kuti ayambirenso kuchita makhalidwe oipa. (Werengani 2 Petulo 2:20-22.) Tiyeni tikambirane mmene Akhristu oona akhala akuyengedwera pang’onopang’ono. Tikambirana zinthu zitatu. Choyamba, tikambirana mmene anthu a Mulungu akhala akuyengedwera kuti akhale ndi makhalidwe abwino, kenako tiona zimene Yehova wachita kuti mpingo usadetsedwe, ndipo pomaliza tikambirana mfundo zothandiza mabanja.
Mmene Anthu a Mulungu Akhala Akuyengedwera
4, 5. Kodi Satana wakhala akugwiritsa ntchito njira iti, ndipo zotsatira zake zakhala zotani?
4 Nthawi zonse anthu a Yehova akhala akufunitsitsa kukhala ndi makhalidwe oyera. Choncho, akhala akutsatira malangizo alionse atsopano onena za makhalidwe abwino. Tiyeni tione zitsanzo zingapo.
5 Kugonana. Pamene Yehova ankalenga anthu ankafuna kuti kugonana kwa mwamuna ndi mkazi okwatirana kuzichitika moyenera komanso kuzikhala kosangalatsa. Koma Satana amafuna kuti anthu a Yehova azigwiritsa ntchito mphatso imeneyi molakwika n’cholinga chakuti akhumudwitse Mulungu. Satana anagwiritsanso ntchito njira imeneyi m’nthawi ya Balamu ndipo zinachititsa kuti anthu ambiri aphedwe. Njira imeneyi akuigwiritsanso ntchito kwambiri masiku otsiriza ano.
6. (a) Kodi mu Nsanja ya Olonda munali lumbiro lotani ndipo linkagwiritsidwa ntchito bwanji? (b) N’chifukwa chiyani patapita nthawi anasiya kuligwiritsa ntchito? (Onaninso mawu a m’munsi.)
6 Pofuna kulepheretsa mapulani oipa a Satana, mu Nsanja ya Olonda ya June 15, 1908, munali lumbiro lomwe linali ndi mawu awa: “Ndikulonjeza kuti nthawi zonse komanso kwina kulikonse kumene ndingakhale ndidzachita zinthu mwaulemu kwa munthu yemwe si mwamuna kapena mkazi mnzanga. Ndidzachita zimenezi kaya tili kwa awiri kapena pagulu.” * Ngakhale kuti anthu anali ndi ufulu wovomereza lumbiroli kapena ayi, anthu ambiri analivomereza ndipo anatumiza mayina awo kuti afalitsidwe mu magazini ya Zion’s Watch Tower. Ngakhale kuti lumbiroli linali lothandiza kwa anthu ambiri, patapita zaka zingapo zinaoneka kuti anthu ankangolumbira mwamwambo chabe, choncho anasiya kuligwiritsa ntchito. Komabe mfundo za makhalidwe abwino zimene zinachititsa kuti pakhale lumbiro limeneli zinkatsatiridwabe.
7. Kodi Nsanja ya Olonda ina imene inatuluka m’chaka cha 1935 inafotokoza za vuto lanji, nanga inatsindika mfundo yotani pa nkhaniyi?
7 Satana anayamba kuukira kwambiri anthu a Mulungu. Nsanja ya Olonda ya March 1, 1935, inafotokoza mosapita m’mbali za vuto limene linkasokoneza anthu a Mulungu. Ena ankaganiza kuti akhoza kumachita makhalidwe oipa akakhala kwaokha bola ngati akugwira nawo ntchito yolalikira. Nsanja ya Olonda imeneyi inanenanso kuti: “Chofunika kwa Mkhristu si kungogwira nawo ntchito yolalikira basi. Mboni za Yehova zimaimira Yehova ndipo ndi udindo wawo kuonetsetsa kuti zochita zawo zikusonyezadi kuti akuimira Yehova komanso Ufumu wake.” Kenako nkhaniyi inapereka malangizo omveka bwino okhudza banja komanso nkhani zogonana, zomwe zinathandiza anthu a Mulungu ‘kuthawa dama.’
8. N’chifukwa chiyani Nsanja ya Olonda inafotokoza mobwerezabwereza tanthauzo loyenera la mawu achigiriki omwe amamasuliridwa kuti dama?
8 Zaka zaposachedwapa Nsanja ya Olonda yakhala ikufotokoza mobwerezabwereza tanthauzo loyenera la mawu achigiriki akuti por·neiʹa omwe amamasuliridwa kuti dama. Mawu amenewa samangotanthauza kugonana kwenikweniko. Mawu akuti por·neiʹa amatanthauzanso makhalidwe onse onyansa ngati amene amachitika m’nyumba za mahule. Kudziwa tanthauzo la mawuwa kwateteza Akhristu ambiri kuti asamachite nawo makhalidwe otayirira amene anthu ambiri akuchita masiku ano.
9, 10. (a) Kodi Nsanja ya Olonda ina imene inatuluka mu 1935 inafotokoza za khalidwe loipa liti? (b) Kodi Baibulo limati chiyani pa nkhani ya kamwedwe koyenera ka mowa?
9 Kumwa kwambiri mowa. Nsanja ya Olonda ya March 1, 1935, inafotokozanso mfundo ina yofunika. Inati: “Zaonekanso kuti anthu ena akumagwira ntchito yolalikira komanso ntchito zina za gulu atamwa mowa. Koma kodi Malemba amavomereza kumwa mowa pa zochitika ziti? Kodi ndi zoyenera kumwa mowa pamene ukukagwira ntchito za gulu la Ambuye?”
10 Zimene magaziniyo inanena poyankha mafunso amenewa zinasonyeza kamwedwe koyenera ka mowa kamene Mawu a Mulungu amavomereza. Baibulo silimaletsa kumwa mowa pang’ono koma limaletseratu kuledzera. (Sal. 104:14, 15; 1 Akor. 6:9, 10) Pofuna kuwachenjeza kuti asamagwire ntchito zopatulika atamwa mowa, atumiki a Mulungu akhala akukumbutsidwa za nkhani ya ana a Aroni. Mulungu anapha ana a Aroni atayatsa moto wosaloledwa paguwa la Mulungu. Kenako nkhaniyi imafotokoza chimene mwina chinachititsa ana a Aroni kuti achite zinthu zosayenera. Tikutero chifukwa chakuti Mulungu anapereka lamulo loletsa wansembe aliyense kuti asamachite utumiki wake wopatulika atamwa mowa. (Lev. 10:1, 2, 8-11) Potsatira mfundo imeneyi, otsatira a Khristu masiku ano sachita utumiki wawo wopatulika atamwa mowa.
11. Kodi anthu a Mulungu athandizidwa bwanji chifukwa cholandira malangizo pa nkhani ya kumwa mowa mwauchidakwa?
11 Zaka zaposachedwapa, otsatira a Khristu akhala akuthandizidwa kuti asamamwe mowa mwauchidakwa, komwe ndi kumwa kwambiri komanso kulephera kuchita zinthu popanda kumwa mowa. Chifukwa cholandira chakudya chauzimu pa nthawi yake, anthu ambiri akwanitsa kuthetsa vuto limeneli moti zinthu zayamba kuyenda bwino pa moyo wawo ndipo malangizo amenewa athandizanso ena kuti asagwere m’vuto limeneli. Sitiyenera kulola kuti kumwa mowa kusokoneze moyo wathu, banja lathu komanso mwayi wathu wolambira Yehova m’njira yoyenera.
“Sitingaganize n’komwe kuona Ambuye wathu akuika m’kamwa chinthu china chilichonse chodetsa kapena akununkha fungo la fodya.”
12. Kodi atumiki a Khristu ankaona bwanji kusuta fodya masiku otsiriza asanayambe?
12 Kusuta fodya. Atumiki a Khristu anayamba kuona kuti kusuta fodya n’kolakwika ngakhale masiku otsiriza asanayambe. Zaka zingapo zapitazi m’bale wina wachikulire, dzina lake Charles Capen, anafotokoza zimene zinachitika atakumana koyamba ndi M’bale Charles Taze Russell chakumapeto kwa zaka za m’ma 1800. Pa nthawi imeneyo n’kuti M’bale Capen ali ndi zaka 13 ndipo iye ndi abale ake atatu anakhala polowera m’Nyumba ya Baibulo, ku Allegheny, Pennsylvania. Pamene M’bale Russel ankadutsa pomwe panali anyamatawo, anawafunsa kuti: “Kodi anyamata inu mukusuta fodya? Ndikumva fungo la utsi wa fodya.” Iwo anamutsimikizira kuti sankasuta fodya. Komabe zimene anawafunsazo zinawachititsa kuzindikira kuti m’baleyo ankaona kuti kusuta fodya n’kolakwika. Pofotokozera lemba la 2 Akorinto 7:1, Nsanja ya Olonda ya August 1, 1895, inafotokoza zimene M’bale Russell ananena kuti: “Sindikuona kuti kugwiritsa ntchito fodya mwanjira ina iliyonse kungalemekezetse Mulungu kapena kupindulitsa wosutayo. . . . Sitingaganize n’komwe kuona Ambuye wathu akuika m’kamwa chinthu china chilichonse chodetsa kapena akununkha fungo la fodya.”
13. Kodi Akhristu anayengedwa bwanji m’chaka cha 1973?
13 Mu 1935, Nsanja ya Olonda ina inanena kuti fodya ndi “chinthu chonyansa” ndipo aliyense wotafuna kapena kusuta fodya sangaloledwe kupitiriza kutumikira pa Beteli kapena kuimira gulu la Mulungu pogwira ntchito yaupainiya kapena kutumikira monga woyendayenda. M’chaka cha 1973 panatulukanso malangizo ena atsopano. Nsanja ya Olonda ya June 1 inanena kuti Mkhristu aliyense wa Mboni za Yehova sangapitirize kuonedwa monga chitsanzo chabwino mumpingo ngati akupitirizabe khalidwe lowononga moyo komanso losonyeza kupanda chikondi limeneli. Anthu amene anakana kusiya kugwiritsa ntchito fodya anachotsedwa. * Apanso Khristu anayenga otsatira ake.
14. Fotokozani maganizo a Mulungu pa nkhani ya magazi komanso zimene zinachititsa kuti anthu ambiri ayambe kuthiridwa magazi.
14 Kugwiritsa ntchito magazi molakwika. M’nthawi ya Nowa, Mulungu ananena kuti kudya magazi n’kulakwa. Anaika lamulo limeneli m’Chilamulo chomwe mtundu wa Isiraeli unkatsatira ndipo anauzanso anthu a mumpingo wachikhristu kuti “apewe . . . magazi.” (Mac. 15:20, 29; Gen. 9:4; Lev. 7:26) Koma sizodabwitsa kuona kuti masiku ano Satana anapeza njira yochititsa anthu ambiri kuti azinyalanyaza mfundo ya Mulungu imeneyi. M’zaka za m’ma 1800, madokotala ankangoyeserera kuthira anthu magazi koma atazindikira kuti pali magulu a magazi, madokotala ambiri anayamba kuona kuti kuthira anthu magazi ndi njira yabwino kwambiri. Mu 1937, madokotala anayamba kutenga anthu magazi n’kumawasunga ndipo nkhondo yachiwiri yapadziko lonse inachititsa kuti anthu ambiri athiridwe magazi. Kenako, mayiko ambiri padziko lonse anayamba kuthira anthu magazi akadwala.
15, 16. (a) Kodi Mboni za Yehova zinkaona bwanji nkhani yothiridwa magazi? (b) Kodi otsatira a Khristu alandira thandizo lotani pa nkhani yothiridwa magazi komanso kulandira thandizo losagwiritsa ntchito magazi, nanga zotsatira zake zakhala zotani?
15 M’chaka cha 1944, Nsanja ya Olonda ina inanena kuti kuthiridwa magazi ndi njira imodzi yodyera magazi. M’chaka chotsatira panatuluka malangizo amene anafotokoza momveka bwino mfundo ya m’Malemba imeneyi komanso kulimbikitsa Akhristu kupewa magazi. Pofika m’chaka cha 1951, panatuluka mafunso ndi mayankho amene anafalitsidwa n’cholinga chothandiza anthu a Mulungu kuti azikambirana bwinobwino ndi madokotala. Padziko lonse, otsatira a Khristu okhulupirika ankasonyeza kulimba mtima ngakhale pamene anthu ankawanyoza, kuwachitira zankhanza komanso kuwazunza. Komabe Khristu anapitiriza kutsogolera gulu lake kuti lizipereka thandizo loyenerera pa nkhaniyi. Gulu linafalitsa timabuku ndi nkhani zofufuzidwa bwino komanso zosavuta kumva.
16 Mu 1979, akulu ena anayamba kuyenda m’zipatala n’cholinga choti azithandiza madokotala ambiri kumvetsa mmene timaonera nkhani ya magazi komanso zifukwa za m’Malemba zimene zimatichititsa kuona choncho. Anawathandizanso kudziwa njira zina zomwe angagwiritse ntchito m’malo moika anthu magazi. Mu 1980, akulu a m’mizinda 39 ya ku United States analandira maphunziro apadera pa ntchito imeneyi. Kenako Bungwe Lolamulira linavomereza kuti Makomiti Olankhulana ndi Achipatala akhazikitsidwe padziko lonse lapansi. Kodi kuchita zimenezi kwathandiza? Masiku ano madokotala ambiri, kuphatikizapo madokotala amene amapanga anthu opaleshoni, akuthandiza bwinobwino odwala omwe ndi a Mboni ndipo amalemekeza maganizo a wodwalayo akasankha thandizo losagwiritsa ntchito magazi. Panopa zipatala zambiri zayamba kuthandiza anthu popanda kugwiritsa ntchito magazi ndipo zipatala zina zimaona kuti imeneyi ndi njira yabwino kwambiri kuposa njira yogwiritsa ntchito magazi. Kodi sizosangalatsa kuona mmene Yesu watetezera otsatira ake kuti asadetsedwe ndi Satana?
17. Kodi tingasonyeze bwanji kuti timayamikira mmene Khristu wakhala akuyengera otsatira ake?
17 Tingachite bwino kudzifunsa kuti, ‘Kodi timayamikira mmene Khristu wakhala akuyengera otsatira ake komanso kuwaphunzitsa kuti azitsatira mfundo zapamwamba za Yehova?’ Ngati timatero, tizikumbukira kuti Satana akufunitsitsa kuti tisamatsatire mfundo za Mulungu za makhalidwe abwino n’cholinga choti ubwenzi wathu ndi Yehova komanso Yesu usokonekere. Pofuna kutithandiza kuti tisamayendere maganizo a Satana, gulu la Yehova limatikumbutsa komanso kutichenjeza mwachikondi za makhalidwe oipa a m’dzikoli. Choncho, tiyeni tipitirize kukhala tcheru, kumvera ndiponso kutsatira malangizo othandiza amene timalandira.
Kuteteza Mpingo Kuti Usadetsedwe
18. Kodi masomphenya a Ezekieli amatikumbutsa mfundo iti ponena za anthu amene amasankha mwadala kuchita zinthu zosemphana ndi mfundo zapamwamba za Mulungu?
18 Mbali yachiwiri imene Khristu anayengera anthu ake kuti akhale ndi makhalidwe abwino ndi kuika malangizo oteteza mpingo kuti ukhale woyera. N’zomvetsa chisoni kuti anthu ena amene amasankha kudzipereka kwa Mulungu komanso kuvomereza mfundo zamakhalidwe za Yehova sapitiriza kuchita zinthu mogwirizana ndi zimene anasankhazo. Pakapita nthawi anthu amenewa amasintha ndipo amasankha mwadala kuchita zinthu zosemphana ndi mfundo zamakhalidwe abwino. Kodi mpingo umachita chiyani ndi anthu oterewa? Yankho la funso limeneli tingalipeze m’masomphenya a kachisi wauzimu amene Ezekieli anaona, amene tawatchula kumayambiriro kwa mutuwu. Kumbukirani zipata zimene zinali pamalo okwera zija. Pachipata chilichonse panali zipinda za alonda amene ankalondera kachisi. Alonda amenewa ayenera kuti ankaletsa munthu aliyense “wosachita mdulidwe wa mtima” kuti asalowe m’kachisimo. (Ezek. 44:9) Zimenezi zikusonyeza kuti anthu okhawo amene amayesetsa kutsatira mfundo za Yehova zoyera za makhalidwe abwino ndi amene amapatsidwa mwayi wolambira Mulungu. Choncho masiku anonso, mwayi wocheza komanso kuchita zinthu zauzimu ndi Akhristu ena sumaperekedwa kwa aliyense.
19, 20. (a) Kodi Khristu wakhala akuthandiza bwanji otsatira ake kumvetsa bwino mfundo zimene ayenera kutsatira poweruza munthu amene wachita tchimo lalikulu? (b) Kodi ndi zifukwa zikuluzikulu zitatu ziti zimene zimachititsa kuti munthu yemwe sakulapa achotsedwe mumpingo?
19 M’chaka cha 1892, Nsanja ya Olonda ina inanena kuti ndi “udindo wathu (monga Akhristu) kuchotsa mumpingo aliyense amene amatsutsa mfundo yoti Khristu anapereka moyo wake nsembe [malipiro okwanira ndendende] m’malo mwa onse, kaya munthuyo wachita kunena kapena wangosonyeza zimenezi mwa zochita zake.” (Werengani 2 Yohane 10.) Pofotokoza za anthu amene akupitirizabe kuchita makhalidwe oipa, buku lakuti The New Creation limene linatuluka m’chaka cha 1904, linanena kuti anthu amenewa ndi oopsa chifukwa akhoza kusokoneza mpingo. Nthawi imeneyo mpingo wonse unkaweruza nawo milandu munthu akachita tchimo lalikulu ndipo mpingo wonse unkasankha zoyenera kuchita ndi anthu amenewo. Komabe zimenezi sizinkachitika kawirikawiri. Mu 1944, Nsanja ya Olonda ina inasonyeza kuti abale audindo okha ndi amene ayenera kusamalira nkhani zimenezi. Ndipo m’chaka cha 1952, mfundo zochokera m’Baibulo zimene abale ayenera kutsatira poweruza nkhani ngati zimenezo zinafalitsidwa mu Nsanja ya Olonda. Magaziniyi inafotokozanso momveka bwino kuti chifukwa chachikulu chochotsera munthu yemwe sakulapa ndi kuteteza mpingo kuti ukhalebe woyera.
20 Kuyambira nthawi imeneyo, Khristu wakhala akuthandiza otsatira ake kumvetsa bwino mfundo zimene ayenera kutsatira poweruza munthu amene wachita tchimo lalikulu. Akulu achikhristu amaphunzitsidwa mmene angaweruzire nkhani zimenezi moimira Yehova. Iwo amayenera kuchita zinthu mwachifundo komanso mwachilungamo. Masiku ano tikudziwa bwino kuti pali zifukwa zikuluzikulu zitatu zomwe zimachititsa kuti munthu yemwe sakulapa achotsedwe mumpingo: (1) kuteteza dzina la Yehova kuti lisanyozedwe, (2) kuteteza mpingo kuti anthu ena asatengere khalidwe loipalo, komanso (3) ngati ndi zotheka, kuthandiza wolakwayo kuti alape.
21. Kodi dongosolo lochotsa anthu mumpingo lathandiza bwanji anthu a Mulungu?
21 Dongosolo lochotsa mumpingo anthu amene sakulapa lakhala lothandiza kwambiri kwa otsatira a Khristu masiku ano. Kalekale ku Isiraeli, anthu ochita zoipa nthawi zambiri ankasokonezanso anthu ena moti nthawi zina oipawo ankachuluka kuposa anthu amene ankakonda Yehova ndipo ankafuna kuchita zinthu zabwino. Zimenezi zinkachititsa kuti mtundu wonse unyozetse dzina la Yehova komanso kuti Yehova asiye kuukonda. (Yer. 7:23-28) Koma masiku ano, anthu amene Yehova amawaona kuti ndi anthu ake ndi ochokera m’mitundu yonse ya anthu osati mtundu umodzi wokha. Kuti munthu akhale nawo m’gulu limeneli ayenera kukhala wokonda zinthu zauzimu. Chifukwa chakuti anthu osafuna kulapa amachotsedwa, Satana sangawagwiritse ntchito kuti asokoneze komanso kudetsa mpingo wa Mulungu. Zinthu zoipa zimene anthuwa amachita zikhoza kungosokoneza anthu ochepa chabe. Koma monga gulu, ndife otsimikiza kuti Yehova akupitirizabe kutikonda. Paja Yehova analonjeza kuti: “Chida chilichonse chimene chidzapangidwe kuti chikuvulaze sichidzapambana.” (Yes. 54:17) Koma kodi timamvera mokhulupirika akulu omwe ali ndi udindo waukulu woweruza nkhani mumpingo?
Kulemekeza Amene Amapangitsa Banja Lililonse Kukhala ndi Dzina
22, 23. (a) N’chifukwa chiyani timachita chidwi tikamawerenga za atumiki a Mulungu amene anakhalapo kumayambiriro kwa zaka za m’ma 1900? (b) Kodi n’chiyani chikusonyeza kuti atumiki a Mulungu ankafunika kuthandizidwa pa nkhani ya banja?
22 Mbali yachitatu imene otsatira a Khristu apindula chifukwa cha kuyengedwa kumene kwakhala kukuchitika ndi yokhudza mabanja. Kodi kaonedwe kathu ka mabanja kasintha zaka zapitazi? Inde. Mwachitsanzo, tikamawerenga nkhani za atumiki a Mulungu amene anakhalapo kumayambiriro kwa zaka za m’ma 1900, timachita chidwi komanso kugoma ndi mtima wodzimana umene anali nawo. Timayamikira kwambiri tikaona mmene ankakondera utumiki kuposa china chilichonse pa moyo wawo. Komabe, timaonanso kuti zinthu zina sizinkayenda bwino kwenikweni. N’chifukwa chiyani tikutero?
23 Nthawi zambiri abale okwatira ankapita okha kukagwira ntchito zina zampingo kapena kukagwira ntchito yoyendera mipingo kutali ndi kwawo ndipo ankakhala komweko kwa miyezi yambiri asanabwerere kwawo. Nthawi zina anthu ankauzidwa kuti sibwino kukwatira ndipo ankauzidwa zimenezi mwamphamvu kuposa mmene Baibulo limanenera. Pa nthawi imeneyo mfundo zothandiza mabanja kuti akhale olimba sizinkafalitsidwa kwenikweni. Koma kodi mmenemu ndi mmene zinthu zilili masiku ano? Ayi.
Mkhristu safunika kulephera kusamalira banja lake chifukwa chakuti akuchita utumiki
24. Kodi Khristu anathandiza bwanji atumiki ake okhulupirika kukhala ndi maganizo oyenera pa nkhani ya banja?
24 Masiku ano, Mkhristu safunika kulephera kusamalira banja lake chifukwa chakuti akuchita utumiki. (Werengani 1 Timoteyo 5:8.) Komanso Khristu waonetsetsa kuti otsatira ake okhulupirika akulandira malangizo othandiza komanso oyenera ochokera m’Malemba pa nkhani ya mabanja. (Aef. 3:14, 15) M’chaka cha 1978, kunatuluka buku lakuti Kupangitsa Moyo Wanu wa Banja Kukhala Wachimwemwe. Patapita zaka 18, kunatulukanso buku lakuti Chinsinsi cha Chimwemwe cha Banja. Kuwonjezera pamenepo, mu Nsanja ya Olonda mwakhala mukutuluka nkhani zothandiza anthu apabanja kuti azitsatira mfundo za m’Baibulo kuti azikondana.
25-27. Pofuna kuthandiza ana a misinkhu yosiyanasiyana, kodi kapolo wokhulupirika wakhala akuchita zotani?
25 Pa zaka zimenezi pakhala pakutulukanso nkhani zambiri zothandiza ana. Kwa zaka zambiri gulu la Yehova lakhala likutulutsa zinthu zambiri zothandiza ana amisinkhu yosiyanasiyana, koma masiku ano zinthu zimenezi zikutulutsidwa zambiri kuposa kale. Mwachitsanzo, m’magazini ya The Golden Age munkakhala nkhani za mutu wakuti “Juvenile Bible Study” (Phunziro la Baibulo la Ana) kuyambira mu 1919 mpaka mu 1921. Ndipo m’chaka cha 1920, kunatuluka kabuku kamutu wakuti The Golden Age ABC ndipo mu 1941 kunatuluka buku lakuti Ana. M’zaka za m’ma 1970, kunatuluka mabuku a Kumamumvetsera Mphunzitsi Wamkulu’yo, Your Youth—Getting the Best out of It, ndi Bukhu Langa la Nkhani za Baibulo. M’chaka cha 1982, mu Galamukani! munayamba kutuluka nkhani za mutu wakuti “Zimene Achinyamata Amadzifunsa” ndipo nkhani zimenezi ndi zimene zinaphatikizidwa n’kupanga buku limene linatuluka mu 1989 lakuti Mafunso Achichepere Akufunsa—Mayankho Amene Amathandiza (lomwe masiku ano timati Mayankho a Zimene Achinyamata Amafunsa).
26 Masiku ano tili ndi mabuku awiri a mutu wakuti Zimene Achinyamata Amafunsa, ndipo ali ndi mfundo zogwirizana ndi moyo wa achinyamata a masiku ano. Nkhani za mutu wakuti “Zimene Achinyamata Amadzifunsa” zimatulukabe ndipo zimapezeka pa webusaiti yathu ya jw.org. Tilinso ndi buku la mutu wakuti Phunzirani kwa Mphunzitsi Waluso. Pa webusaiti yathu pali zinthu zambiri zothandiza achinyamata, monga makadi a anthu otchulidwa m’Baibulo, nkhani zothandiza ana a misinkhu yosiyanasiyana pophunzira Baibulo, mavidiyo, zithunzi zofotokoza nkhani za m’Baibulo komanso nkhani za m’Baibulo zothandiza ana osapitirira zaka zitatu. Apa n’zoonekeratu kuti Khristu amakondabe ana ngati mmene anachitira pamene ananyamula ana aang’ono m’manja mwake pa nthawi imene anali padziko lapansi. (Maliko 10:13-16) Iye amafuna kuti ana amene tili nawo m’gululi aziona kuti amakondedwa ndiponso akudyetsedwa bwino mwauzimu.
27 Yesu amafunanso kuti ana azikhala otetezeka. Zinthu m’dziko zaipa kwambiri ndipo zachititsa kuti ana ambiri azichitiridwa chipongwe kapena nkhanza. Choncho, gulu lakhala likufalitsa nkhani zomveka bwino zothandiza makolo kuti azitetezera ana awo n’cholinga choti zinthu zimenezi zisawachitikire. *
28. (a) Malinga ndi masomphenya a kachisi amene Ezekieli anaona, kodi tiyenera kuchita chiyani kuti kulambira kwathu kukhale kovomerezeka? (b) Kodi inuyo mwatsimikiza mtima kuchita chiyani?
28 Kodi sizolimbikitsa kuona mmene Khristu wakhala akuyengera otsatira ake powaphunzitsa kulemekeza komanso kutsatira mfundo zapamwamba za makhalidwe abwino zimene Yehova amapereka? Taganiziraninso za kachisi amene Ezekieli anaona m’masomphenya. Kumbukirani kuti kachisi uja anali ndi zipata zomwe zinali pamalo okwera. N’zoona kuti kachisi ameneyu ndi wauzimu. Komabe, kodi ifeyo timaona kuti kachisi ameneyu ndi weniweni? Sikuti timalowa m’kachisi ameneyu pongopita ku Nyumba ya Ufumu, kuwerenga Baibulo kapena kulowa mu utumiki. Ntchito zimenezi ndi zooneka ndi maso ndipo ngakhale munthu wonyenga akhoza kuchita zimenezi komabe sitinganene kuti walowa m’kachisi wa Yehova. Koma ngati pochita zimenezi titamayesetsanso kutsatira mfundo zapamwamba za Yehova ndiponso kulambira nawo Yehova ndi zolinga zabwino, ndiye kuti talowa m’kachisi wopatulika kwambiri ameneyu ndipo tikutumikira mkati mwake. Kachisi ameneyu akuimira dongosolo limene Yehova Mulungu anakhazikitsa kuti anthu azitsatira pomulambira. Nthawi zonse tiyenera kuona kuti ndi mwayi wamtengo wapatali kutumikira malo amenewa. Tiyenera kupitiriza kuyesetsa kusonyeza makhalidwe oyera a Yehova ndipo tingachite zimenezi ngati titapitirizabe kutsatira mfundo zake zolungama.
^ ndime 2 M’chaka cha 1932, Buku Lachiwiri la Vindication linafotokoza koyamba kuti ulosi wa m’Baibulo wonena za kubwezeretsa anthu a Mulungu kudziko lawo ukukwaniritsidwanso masiku ano, osati pa Aisiraeli akuthupi koma pa Isiraeli wauzimu. Maulosi amenewa ankanena za kubwezeretsedwa kwa kulambira koyera. Nsanja ya Olonda ya March 1, 1999, inafotokoza kuti masomphenya a kachisi amene Ezekieli anaona unali ulosi wonena za kubwezeretsedwa kwa kulambira koyera ndipo kukwaniritsidwa kwake kwenikweni kukuchitika masiku otsiriza ano.
^ ndime 6 Lonjezoli linkaletsa mwamuna ndi mkazi kukhala awiriwiri m’chipinda pokhapokha chitseko chikhale chotsekula kwambiri kapena ngati anthuwo ndi banja kapenanso ndi apachibale chapafupi. Kwa zaka zingapo, anthu a pa Beteli ankaloweza lonjezo limeneli n’kumalinena tsiku lililonse pa kulambira kwa m’mawa.
^ ndime 13 Kugwiritsa ntchito fodya molakwika kukuphatikizapo kusuta, kutafuna kapena kulima.
^ ndime 27 Mwachitsanzo, onani mutu 32 m’buku la Phunzirani kwa Mphunzitsi Waluso; onaninso masamba 3-11 mu Galamukani! ya October 2007!.


text:
Tikhale Oyera M’makhalidwe Athu Onse
“Khalani oyera m’makhalidwe anu onse.”—1 PET. 1:15.
1, 2. (a) Kodi anthu a Mulungu ayenera kukhala ndi makhalidwe otani? (b) Kodi tikambirana mafunso ati?
MTUMWI PETULO anasonyeza kuti Akhristu ayeneranso kukhala oyera mogwirizana ndi zimene buku la Levitiko limanena. (Werengani 1 Petulo 1:14-16.) Yehova ndi “woyera,” choncho amafuna kuti odzozedwa komanso a “nkhosa zina” aziyesetsa kukhala oyera m’makhalidwe awo onse.—Yoh. 10:16.
2 Tiyeni tsopano tikambirane mfundo zina za m’buku la Levitiko zimene zingatithandize kukhala oyera m’makhalidwe athu onse. Tikambirana mafunso awa: N’chifukwa chiyani sitiyenera kunyalanyaza mfundo za Yehova? Kodi buku la Levitiko lingatithandize bwanji kukhala ku mbali ya ulamuliro wa Yehova? Kodi tikuphunzira chiyani pa nsembe zimene Aisiraeli ankapereka?
MUSANYALANYAZE MFUNDO ZA YEHOVA
3, 4. (a) N’chifukwa chiyani Akhristu sayenera kunyalanyaza malamulo ndiponso mfundo za Yehova? (b) N’chifukwa chiyani sitiyenera kubwezera kapena kusungira anthu chakukhosi?
3 Kuti tisangalatse Yehova, tiyenera kukhala oyera n’kumatsatira malamulo ndi mfundo zake nthawi zonse. Ngakhale kuti sititsatira Chilamulo cha Mose, mfundo zake zimatithandiza kudziwa zimene Mulungu amafuna ndiponso zimene safuna. Mwachitsanzo, Aisiraeli anauzidwa kuti: “Usabwezere choipa kapena kusungira chakukhosi anthu amtundu wako. Uzikonda mnzako mmene umadzikondera wekha. Ine ndine Yehova.”—Lev. 19:18.
4 Yehova safuna kuti tizibwezera kapena kusungira chakukhosi anthu amene atilakwira. (Aroma 12:19) Tikamanyalanyaza mfundo za Yehova ngati zimenezi, Mdyerekezi amasangalala kwambiri koma zimanyozetsa dzina la Mulungu. Baibulo limanena kuti ndife ziwiya “zonyamulira” chuma cha Mulungu chomwe ndi uthenga wabwino. (2 Akor. 4:1, 7) Choncho ngakhale munthu atatilakwira mwadala tisamusungire chakukhosi chifukwa tikatero tidzakhala ziwiya zonyamulira mkwiyo. Sitikufuna kuika mkwiyo m’ziwiya zonyamulira chuma cha Mulungu.
5. Kodi tikuphunzira chiyani pa nkhani imene inachitikira banja la Aroni? (Onani chithunzi patsamba 13.)
5 Pa Levitiko 10:1-11 pali nkhani yomvetsa chisoni kwambiri imene inachitikira banja la Aroni. Anthu a m’banjali ayenera kuti anapwetekedwa mumtima pamene moto wochokera kumwamba unapha Nadabu ndi Abihu. Anthuwo ayeneranso kuti anavutika kwambiri atauzidwa kuti asalirire achibale awowo. Kodi tikuphunzira chiyani pa nkhaniyi? Tiyenera kukhala oyera n’kumapewa kucheza ndi achibale kapena anthu ena amene achotsedwa mumpingo.—Werengani 1 Akorinto 5:11.
6, 7. (a) Kodi ndi mfundo ziti zimene zingatithandize pa nkhani ya ukwati wochitikira m’tchalitchi? (Onani mawu a m’munsi.) (b) Kodi tingafotokozere bwanji achibale athu zimene tasankha pa nkhaniyi?
6 Koma kodi tingatani ngati taitanidwa ku ukwati wa wachibale wathu umene ukachitikira m’tchalitchi? Palibe malamulo a m’Baibulo okhudza nkhaniyi. Koma pali mfundo za m’Malemba zimene zingatithandize kusankha mwanzeru. *
7 Zimene tingasankhe pa nkhaniyi chifukwa chofuna kukhalabe oyera mwina sizingasangalatse achibale athu amene si Mboni. (1 Pet. 4:3, 4) N’zoona kuti sitifuna kuwakhumudwitsa, koma tiyenera kuwafotokozera mokoma mtima zimene tasankha. Ndi bwino kuchita zimenezi pasadakhale. Tingayambe ndi kuwayamikira potiitana ku ukwatiwo. Kenako tingawauze kuti tikapita mwina pali zinthu zina zokhudza chipembedzo chawo zimene sitingachite. Choncho sitikufuna kuwachititsa manyazi kapena kuwalepheretsa kusangalala pa tsiku lawo lapadera. Tikatero tidzasonyeza kuti sitikufuna kunyalanyaza mfundo za Yehova.
KHALANI KUMBALI YA ULAMULIRO WA YEHOVA
8. Kodi buku la Levitiko limatsindika bwanji za ulamuliro wa Yehova?
8 Buku la Levitiko limatsindika kwambiri za ulamuliro wa Yehova. Bukuli limanena maulendo oposa 30 kuti malamulo ake ndi ochokera kwa Yehova. Mose ankadziwa zimenezi ndipo ankachita zonse zimene Yehova anamulamula. (Lev. 8:4, 5) Nafenso tiyenera kuchita zimene Yehova amafuna. Ubwino wake ndi wakuti gulu lake limatithandiza kudziwa zoyenera kuchita. Komano kukhala omvera kungavute tikakhala kwatokha. Kumbukirani kuti ngakhale Yesu anayesedwa ali yekhayekha kuchipululu. (Luka 4:1-13) Ngati timaganizira kwambiri za ulamuliro wa Yehova n’kumamudalira, sitingasiye kumumvera ndipo sitingaope aliyense.—Miy. 29:25.
9. N’chifukwa chiyani timadedwa?
9 Akhristufe timazunzidwa m’mayiko ambiri. Paja Yesu anauza ophunzira ake kuti: “Anthu adzakuperekani ku chisautso ndipo adzakuphani. Mitundu yonse idzadana nanu chifukwa cha dzina langa.” (Mat. 24:9) Ngakhale zili choncho, timapitiriza kulalikira komanso kukhala oyera pamaso pa Yehova. Kunena zoona timayesetsa kukhala oona mtima, oyera komanso omvera malamulo a m’dziko. Komano n’chifukwa chiyani timadedwa? (Aroma 13:1-7) Chifukwa chakuti timamvera Yehova n’kumaona kuti iye ndi Mfumu yathu. Timatumikira “iye yekha basi” ndipo sitidzasiya kutsatira malamulo ake komanso mfundo zake zolungama.—Mat. 4:10.
10. N’chiyani chinachitikira m’bale wina amene anafooka n’kulowa usilikali?
10 Akhristufe ‘sitilinso mbali ya dziko’ choncho sitilowerera nkhondo kapena ndale. (Werengani Yohane 15:18-21; Yesaya 2:4.) Anthu ena amene anadzipereka kwa Yehova anafooka pa nkhaniyi. Koma ambiri mwa iwo analapa n’kubwerera kwa Atate wathu wachifundo. (Sal. 51:17) Ngakhale zili choncho, ena sanalape. Zoterezi zinachitika pa nkhondo yachiwiri ya padziko lonse. Abale oposa 160 azaka zosapitirira 45, amene anatsekeredwa m’ndende zosiyanasiyana ku Hungary, anasonkhanitsidwa patauni ina. Ndiyeno anauzidwa kuti ayambe usilikali. Ambiri sanalole koma 9 okha analumbira kuti akhala asilikali ndipo analandira mayunifomu. Patangopita zaka ziwiri, mmodzi mwa anthu 9 aja anali m’gulu la asilikali amene anauzidwa kuti awombere Mboni zokhulupirika. Tsoka lake, anapeza kuti mchimwene wake anali m’gulu loti liwomberedwelo. Koma mwamwayi abalewo sanawomberedwe.
TIZIPATSA YEHOVA ZONSE ZIMENE TINGATHE
11, 12. Kodi tikuphunzira chiyani pa nsembe zimene Aisiraeli ankapereka?
11 Malinga ndi Chilamulo cha Mose, Aisiraeli ankayenera kupereka nsembe. (Lev. 9:1-4, 15-21) Nsembezo zinayenera kukhala zopanda chilema chilichonse chifukwa zinkaimira nsembe ya Yesu, yemwe ndi wangwiro. Panali malangizo oyenera kutsatira popereka nsembe iliyonse. Mwachitsanzo, ponena za mayi yemwe wabereka mwana, lemba la Levitiko 12:6 limati: “Masiku a kuyeretsedwa kwake chifukwa chobereka mwana wamwamuna kapena wamkazi akakwana, azibweretsa kwa wansembe, pakhomo la chihema chokumanako, nkhosa yaing’ono yamphongo yosapitirira chaka chimodzi kuti ikhale nsembe yopsereza. Azibweretsanso mwana wa nkhunda kapena njiwa kuti ikhale nsembe yamachimo.” Apa Mulungu anafotokoza bwinobwino zoyenera kuchita. Koma ankaganiziranso anthu ovutika. Tikutero chifukwa chakuti ngati mayiyo sakanakwanitsa kupereka nkhosa, ankatha kupereka nkhunda kapena njiwa ziwiri. (Lev. 12:8) Mulungu ankakonda munthu amene wapereka zinthu zochepa mofanana ndi amene wapereka zambiri. Kodi tikuphunzira chiyani pa nkhaniyi?
12 Mtumwi Paulo analimbikitsa Akhristu kuti azitamanda Mulungu chifukwa zinali ngati kupereka nsembe. (Aheb. 13:15) Timachita zimenezi pouza ena za dzina la Yehova. Abale ndi alongo ena amagwiritsa ntchito chinenero chamanja potamanda Mulungu. Akhristu ena amene sangatuluke m’nyumba chifukwa chodwala amatamanda Mulungu polemba makalata, kulalikira pa foni ndiponso kulalikira kwa anthu odzawaona. Choncho chofunika ndi kuchita zonse zimene tingathe potamanda Yehova.—Aroma 12:1; 2 Tim. 2:15.
13. N’chifukwa chiyani tiyenera kupereka lipoti la utumiki wathu?
13 Timatamanda Mulungu ndi mtima wonse chifukwa chomukonda. (Mat. 22:37, 38) Koma timauzidwa kuti tizilemba lipoti la zimene tachita mu utumiki. Kodi tiyenera kuona bwanji nkhani imeneyi? Tikamapereka lipoti mwezi uliwonse timasonyeza kuti ndife odzipereka kwa Mulungu. (2 Pet. 1:7) Koma sitiyenera kudzikakamiza kuchita zambiri mu utumiki chifukwa chongofuna kupereka maola ambiri. Ngati munthu sangachite zambiri chifukwa cha matenda kapena ukalamba, akhoza kupereka lipoti la maminitsi 15. Yehova amayamikira kwambiri maminitsi ochepawo. Amaona kuti munthuyo wachita zonse zimene angathe posonyeza kuti amamukonda ndiponso kuyamikira mwayi wake womutumikira. Mofanana ndi Aisiraeli amene sankakwanitsa kupereka zinthu zodula, anthu a Yehova amene sangachite zambiri akhoza kuperekabe lipoti. Lipoti lililonse limaphatikizidwa mu lipoti la padziko lonse ndipo izi zimathandiza kuti gulu likonzekere bwino zam’tsogolo. Chifukwa cha zimenezi, tiyenera kupereka lipoti la utumiki wathu.
TIZICHITA KHAMA POPHUNZIRA MAWU A MULUNGU
14. N’chifukwa chiyani tiyenera kuganizira zimene timachita pophunzira Baibulo?
14 Mwina mfundo za m’buku la Levitiko zimene takambiranazi zakuchititsani kuona kuti Mulungu anachita bwino kuphatikiza bukuli m’Mawu ake. (2 Tim. 3:16) Taona kuti Yehova amatilamula kuti tikhale oyera komanso tizimupatsa zonse zimene tingathe. Kodi inuyo mumayesetsa kuchita zimenezi? Pajatu iye ndi woyenera kupatsidwa zinthu zabwino kwambiri. Mwina zimene takambirana m’buku la Levitiko zikukuchititsaninso kulakalaka kuphunzira mwakhama mabuku ena a m’Baibulo. (Werengani Miyambo 2:1-5.) Kodi panopa mumatani pophunzira Baibulo? Nkhani imeneyi ndi yofunika kuiganizira komanso kuipempherera n’cholinga choti tizipatsa Yehova zonse zimene tingathe. Tiyenera kudzifunsa kuti: ‘Kodi ndimalephera kuphunzira Mawu a Mulungu chifukwa choonera TV, kuchita masewera enaake kapena kucheza?’ Ngati timalepheradi, ndi bwino kuganizira mfundo zina zimene Paulo analemba m’buku la Aheberi.
15, 16. N’chifukwa chiyani Paulo analankhula mosapita m’mbali kwa Akhristu achiheberi?
15 Paulo analankhula mosapita m’mbali kwa Akhristu achiheberi. (Werengani Aheberi 5:7, 11-14.) Iye ananena kuti Akhristuwo ‘ankachedwa kumvetsa zinthu.’ N’chifukwa chiyani Paulo analankhula mosanyengerera chonchi? Mofanana ndi Yehova, iye ankakonda Akhristuwo ndiponso kuwaganizira. Koma iwo ankangochita zinthu ngati ana odalira mkaka basi. M’malo mophunzira mwakhama mfundo zozama, zimene zili ngati “chakudya chotafuna,” iwo ankangodalira mfundo zoyambirira. N’zoona kuti kudziwa mfundo zoyambirira n’kofunika koma tiyenera kuphunziranso zinthu zozama kuti tikhale Akhristu olimba.
16 M’malo moti akhale aphunzitsi, Akhristu achiheberiwo ankafunikanso kuphunzitsidwa. Zinali choncho chifukwa choti sankadya “chakudya chotafuna.” Ndiye ndi bwino kudzifunsa kuti: ‘Kodi inenso sindikonda kudya chakudya chotafuna? Kodi sindikonda kupemphera komanso kuphunzira mfundo zozama za m’Baibulo? Kodi mwina njira zimene ndimatsatira pophunzira n’zimene zili ndi vuto?’ Tiyenera kukumbukira kuti tili ndi udindo wophunzitsa anthu osati kungowalalikira basi.—Mat. 28:19, 20.
17, 18. (a) N’chifukwa chiyani tiyenera kukonda kuphunzira mfundo zozama za m’Baibulo? (b) Kodi tiyenera kukhala ndi maganizo otani pa nkhani yomwa mowa tisanapite ku misonkhano?
17 Enafe timavutika kuphunzira Baibulo. N’zoona kuti Yehova safuna kuti tizikakamizika kuphunzira Baibulo chifukwa chodziimba mlandu. Koma kaya tinadzipereka kalekale kwa Yehova kapena posachedwapa, tonsefe tiyenera kuchita khama pophunzira mfundo zozama za m’Baibulo. Tiyenera kuchita zimenezi ngati tikufuna kukhalabe oyera.
18 Kuti tikhale oyera, tiyenera kufufuza m’Malemba kuti tidziwe zimene Mulungu amafuna n’kumachita zimenezo. Kumbukirani zimene zinachitikira ana a Aroni. Iwo anaphedwa chifukwa chopereka zofukiza “pamoto wosaloledwa.” Mwina anachita zimenezi chifukwa choti anali ataledzera. (Lev. 10:1, 2) Tikutero chifukwa cha zimene Mulungu anauza Aroni pambuyo pake. (Werengani Levitiko 10:8-11.) Kodi izi zikutanthauza kuti munthu asayerekeze n’komwe kumwa mowa asanapite ku misonkhano? Kuti tiyankhe funsoli tiyenera kuganizira mfundo zina. Choyamba, Akhristu sayendera Chilamulo cha Mose. (Aroma 10:4) Chachiwiri, m’mayiko ena Akhristu amamwa pang’ono pa nthawi ya chakudya asanapite ku misonkhano. Chachitatu, pa mwambo wa Pasika ankagwiritsa ntchito makapu 4 a vinyo. Chinanso n’chakuti pamene ankayambitsa mwambo wa Chikumbutso, Yesu anapatsa atumwi ake vinyo amene ankaimira magazi ake. (Mat. 26:27) Komanso Baibulo limaletsa kumwa kwambiri ndiponso kuledzera. (1 Akor. 6:10; 1 Tim. 3:8) Tisaiwalenso kuti chikumbumtima cha Akhristu ambiri sichiwalola kumwa mowa ngakhale pang’ono asanapite kukachita chilichonse chokhudza kulambira Mulungu. Komabe tizikumbukira kuti zinthu zimasiyana malinga ndi kumene tikukhala. Chofunika kwambiri n’choti Akhristu azitha kusiyanitsa “pakati pa chinthu chopatulika ndi choipitsidwa” n’cholinga choti akhale oyera pamaso pa Mulungu.
19. (a) Kodi tiyenera kuchita chiyani pa nthawi ya Kulambira kwa Pabanja kapena pophunzira Baibulo patokha? (b) Kodi inuyo muyesetsa kuchita chiyani kuti mukhalebe oyera?
19 Mukamaphunzira Mawu a Mulungu mwakhama mudzapeza mfundo zambiri zochititsa chidwi. Mukamachita Kulambira kwa Pabanja kapena kuphunzira Baibulo panokha, muzifufuza zinthu pogwiritsa ntchito mabuku ndi zinthu zina zimene tili nazo. Mukatero mudzadziwa bwino Yehova komanso zolinga zake. Mudzayambanso kugwirizana naye kwambiri. (Yak. 4:8) Muzipemphera kwa Yehova ngati wamasalimo amene anati: “Tsegulani maso anga kuti ndione zinthu zodabwitsa za m’chilamulo chanu.” (Sal. 119:18) Musamanyalanyaze malamulo kapena mfundo za m’Baibulo. Muzitsatira malamulo a Yehova yemwe ndi woyera ndipo muzigwira mwakhama “ntchito yolengeza uthenga wabwino wa Mulungu.” (1 Pet. 1:15; Aroma 15:16) Tiyeni tonse tiziyesetsa kukhala oyera m’makhalidwe athu onse m’masiku ovutawa. Tikatero tidzasonyeza kuti tili ku mbali ya ulamuliro wa Mulungu wathu woyera.
^ ndime 6 Onani “Mafunso Ochokera kwa Owerenga” mu Nsanja ya Olonda ya May 15, 2002.


text:
NKHANI YA PACHIKUTO | KODI MAWU A MULUNGU AMATI CHIYANI PA NKHANI YA KUSUTA FODYA?
Mliri wa Padziko Lonse
Kuyambira kale anthu akhala akumwalira chifukwa cha kusuta fodya.
Zaka 100 zapitazo, anthu okwana 100 miliyoni anafa chifukwa cha kusuta.
Anthu pafupifupi 6 miliyoni amamwalira chaka chilichonse chifukwa cha vutoli.
Choncho tingati pa masekondi 6 alionse, munthu mmodzi amamwalira.
Ndipo palibe chikusonyeza kuti ziwerengerozi zingatsike.
Kafukufuku wina anasonyeza kuti ngati zinthu zingapitirire chonchi, pofika m’chaka cha 2030, chiwerengero cha anthu omwalira chifukwa cha kusuta chidzafika pa 8 miliyoni pa chaka. Kafukufukuyu anasonyezanso kuti pomafika kumapeto kwa zaka za m’ma 2000, chiwerengerochi chidzafika pa 1 biliyoni.
Koma vuto la kusuta fodya silikhudza anthu okhawo amene amasuta. Anthu enanso amene amakhudzidwa, ndi anthu a m’banja la munthu wosutayo chifukwa amavutika maganizo ndi zimenezi ndiponso zimabweretsa mavuto azachuma m’banja. Komanso anthu okwana 600,000 amafa chaka chilichonse chifukwa chopuma utsi wa fodya amene anthu ena akusuta. Tingatinso kusuta kumakhudza munthu aliyense m’dziko chifukwa kumachititsa kuti ndalama zambiri ziziwonongedwa m’zipatala.
Nthawi zambiri pakagwa mliri, madokotala amayesetsa kufufuza mankhwala pofuna kuthana ndi vutolo. Koma mliri wa kusuta uli kale ndi mankhwala ndipo mankhwala ake ndi odziwika. Mkulu wa Bungwe Loona za Umoyo Padziko Lonse, dzina lake Margaret Chan, ananena kuti: “Vuto la kusuta fodya limayambitsidwa ndi anthu, choncho kuti lithe, pangangofunika kuti boma ndi anthu agwirane manja.”
Posachedwapa mayiko achita zinthu zosiyanasiyana pofuna kuthetsa vutoli. Mwachitsanzo, mu August 2012, mayiko 175 anagwirizana kuti akhazikitse mfundo zokhudza kusuta fodya. * Komabe pali zinthu zina zimene zikuchititsa kuti vutoli lisathe. Mwachitsanzo, chaka chilichonse mabungwe oona za fodya amawononga ndalama zankhaninkhani kutsatsa malonda a fodya. Iwo amachita zimenezi n’cholinga choti akope anthu a m’mayiko osauka, makamaka azimayi ndi achinyamata kuti ayambe kusuta. Zimenezi zikuchititsa kuti chiwerengero cha anthu osuta chipitirire kukwera kuwonjezera pa anthu okwana 1 biliyoni amene amasuta kale. Komanso ngati anthu amene amasuta sangasiye kusuta, ndiye kuti chiwerengero cha anthu omwalira chifukwa cha vutoli chikwera kwambiri m’zaka 40 zikubwerazi.
Chibaba komanso mauthenga otsatsa malonda a fodya amachititsa anthu ena omwe akufuna kusiya kusuta kuti azilephera kusiya. Zimenezi n’zimene zinkachitikira mayi wina dzina lake Naoko. Iye Anayamba kusuta fodya ali mtsikana. Ankatengera zimene otsatsa malonda ankanena zokhudza kusuta, ndipo izi zinachititsa kuti aziona kuti kusuta n’kwabwino. Ngakhale kuti anali ndi ana awiri komanso makolo ake anamwalira chifukwa cha khansa ya m’mapapo yomwe inabwera chifukwa cha kusuta, iye anapitirizabe kusuta fodya. Naoko anati: “Ndinkada nkhawa kuti nanenso ndikhoza kupezeka ndi khansa ya m’mapapo komanso kuti ana anga akhoza kudwala, koma sindinasiye kusuta. Ndipotu ndinkaona kuti sindingathe kusiya kusuta fodya.”
Koma kenako Naoko anasiya kusuta. Pali mfundo zinazake zomwe zinamuthandiza kuti asiye kusuta fodya, ndipo mfundo zimenezi zathandizanso anthu ambirimbiri. Kodi mfundo zimenezi ndi ziti? Tikukupemphani kuti muwerenge nkhani yotsatirayi.
^ ndime 11 Mfundo zimenezi ndi monga, kuphunzitsa anthu za kuopsa kosuta, kuletsa kuti fodya asamagulitsidwe mwachisawawa, kukweza msonkho wa fodya komanso kukhazikitsa mapulogalamu othandiza anthu kusiya kusuta.


text:
JANUARY 26, 2017
KAZAKHSTAN
Akuluakulu a Boma a ku Kazakhstan Anamanga a Mboni pa Mlandu Wabodza
Pa 18 January 2017, komiti yoona za chitetezo m’dziko la Kazakhstan inamanga Teymur Akhmedov ndi Asaf Guliyev chifukwa cholankhula ndi anthu ena zokhudza zikhulupiriro zawo. M’mwezi wa May ndiponso wa June 2016, anthu 7, omwe anati anakafuna kudziwa zimene a Mboni za Yehova amakhulupirira, anaitana Teymur ndi Asaf kuti akakambirane nawo kunyumba ina yalendi. Komanso pa nthawi ina anthuwo anakumana ndi Teymur ndi Asaf kunyumba zawo. A Mboniwa sankadziwa kuti anthuwa ankajambula vidiyo ya zimene ankakambiranazo.
Chifukwa chokambirana ndi anthuwa mwamtendere za chipembedzo chawo, Teymur ndi Asaf anaimbidwa mlandu “woyambitsa chisokonezo pa nkhani ya chipembedzo” komanso ‘wouza anthu kuti chipembedzo chawo ndi chabwino kwambiri.’ Panopa a Mboniwa ali m’ndende kwa masiku 60 podikira kuti mlandu wawo udzazengedwe. Akawapeza kuti ndi olakwa kukhoti akhoza kuweruzidwa kuti akhale m’ndende kwa zaka 5 kapena 10.
Teymur ali ndi zaka 61 ndipo ali ndi matenda aakulu pomwe Asaf ali ndi zaka 43. Onsewa ali pa banja. Maloya awo amaganiza kuti khoti lidzamva apilo yawo pa mlungu woyambira 23 January 2017.


text:
Boma la dziko la Japan lapereka ndalama zokwana 112 thousand 984 za America ku boma la dziko lino zothandizira kumangira sukulu ya sekondale yoyendera ya Chikangulu m’boma la Chiradzulu.
Polandira thandizoli ku ofesi ya kazembe wa mdziko la Japan mu mzinda wa Lilongwe nduna ya zamaphunziro, sayansi ndi luso la makono Dr. Emmanuel Fabiano anayamikira boma la dzikolo kaamba ka thandizolo ndipo yati ikukhulupilira kuti dziko la Japan lipitiriza kuchita zinthu za mtunduwu ndi cholinga choti dziko la Malawi litukuke.
Polankhulapo kazembeyu Kae Yanagisawa wati akukhulupilira kuti thandizolo ligwira ntchito moyenera komanso kuti anthu a mderalo asamalira chitukukochi.
Iye wati dziko la Japan lipitiliza kutukula dziko la Malawi pa nkhani ya maphunziro kaamba koti ndi chinthu chimodzi chomwe chikulimbikitsidwa mdziko muno.
Pamenepa Yanagisawawapempha anthu omwe akuyang’anira ntchito yomanga sukuluyi kuti achite changu pa ntchitoyi.


text:
Bismillah Al-Rahaman Al-Raheem
Anti Ahmadiyya Movement in Islam
Kodi manda ya Yesu Yalikuti ?
(Funso kwa Ahmadiyya)
(Olemba ndi Dr. Rashid
(Translated from English in Nyanja by H.E Mufti Assadullah Mwale)
Mbale Qadiani ndi Ahmadiyya,
Madalitso afikire kwa otsatira chilungamo
Mirza Ghulam Ahmad Qadiani,omwe anayambisa guulu la Ahmadiyya Movement akuzitama motere :
« Mulungu ana ndivumbilitsila kuti mesaya Yesu mwana wa Maria anafa ». (Tauzeeh-e-Maram, Roohani Khazain Volume 3 p 402).
Mirza Ghulam Anati :-
« Ndaudzidwa komwe kuli manda ya Yesu (ku Kashmir), ndipo Qur’an yanena uchokera kwa Mulungu kuti Yesu anafa » (Roohani Khazain Volume 18 p 358-361).
Kodi ndi manda ya Yesu iyi ?
« Manda a Yesu » (7/24) pakati pa chikristu ndi mbili yakalekale pafupifupi kwa nkhani yache kumapeto. Anzeru ochokau Oxford University akali yakaliyakali ufunitsitsamolo amandaeni eni pafupi ndi mzindawa Yerusalem, pakachisi ina yake, akuti apondiye pomwe palimanda Yesu.
Kekale munthuwina ochedwa Martin Biddle pamodzi ndimkadzi wake Birthe Kjolbye Biddle, anapeza zidutswa zamala otsekera uja ndi zinazake mpakanamuno mu 19th Century kapena « Kanyumba kangoono » kofanan ndi manda a Yesu. Mpakana lelolino ambiri akuisimikiza kuti ndipomwe Yesu anaikidwa.
http:/w.w.w.pbs.org/WHATSON/press/jul01/secretsofdead.html
Muti bwanji kwaizi ?
Mwina manda a Yesu ali ku Kashmir ?
Ina website yochedwa « Tomb of JESUS « Manda a Yesu, yomwe ingatitsimikidzire ngati manda a Yesu ali ku Kashmir
Koma mwinewaiyi website ankabisara kenaka adaonekera poyera kutinayenso ndimmodzi wa guulu la Ahmadiyya ndipowapafupi ndi Mirza Ghulam monga khalifa wake, iyeyu akuti :-Bodzalake:-
« Nthawi yomwe Yesu ankapulumuka pamtandapaja, anthawira kudzikola Kashmir, komwe adakhalaumoyo wake ose. Komweko ku Kashmir, anali kulalikira mau a Mulungu ku mtundu wa Ayuda. Akutero, Yesu anakwatira komwekoku Kashmir mkadzi dzinalache Maryani anapeza dzipatso za ana ndikubala ana ambiri mbiri komweko ku Kashmir, anafa Yesu alindi dzaka izo, manda a Yesu alipamalo ochedwa Mohala Kan Yar District mzindawaukulu Srinagar, jammu ndi Kashmir, Northern India, pomwepolero apaitana kuti Roza Bal (« Mandaoyera »).
Http//w.w.w.tombofjesus.com/welcomeall.htm
« Malo awa awoneka kuti siamuthu kapena achipembezo chinachache kapena guulu lililonse kapena pomwe Yesu anaikidwa kapena wina wache aliyense ».
Ndizoveka kuti uyu Mirza ndi mmodzi wa guulu la Qadiani.
Mirza akuti :- « Omwe sanabadwe mguulu la Ahmadiyya, sazakaona ubwino wa Imaam Mahdi »
Nanga iwe muthu wa kuda (Black) omwe ulimguulu la Ahmadiyya ulipati ? Ukudziwa kuti awa mapunjabi Pakistan ndi achinyengo ?
(Source : posting of 9/9/2000 in Lahore, Ahmadiyya Message Board)
Onseotsitira guulu Lahori ndi Qadiani akhulupira kuti Yesu bin Maryam (AS) anafela ku Kashmir. Kodi awa anthu akhulupilira ziti ? Ndi chi*****wa chakutimsogoleri wao Mirza Ghulam Ahmad Qadiani anatero, ndiye chi*****wa chaichi onse alinjira imodzi yotaika. Kodi sindi kutero ?
Mwine wamanda akuti :-
« Zatsimikizidwa kuti palibe chikaiko chomwe adanena Hazrat Ahmad ndi zoona ndiponso mmbiri yakale kuti Yesu anailidwa mmanda ku Kashmir. Aliyense omwe angathe kulembankhani za Yesu ku India azalemba zaku Kashmir zomwe anauzidwa ndi Mirza Ghulam Ahmad Qadiani. Chimodzi modzi naeso Mulla Nadri dniera.
(Source : posting of 9/9/2000 in Lahore, Ahmadiyya Message Board)
Kodipalibe mmodzi Qadian omweanayesa kapena uyesa upenyetsetse zomwe analemba ulingana ndi manda ya Yesu, kodi ndi zoona ? Sanaone, ai ndiotembeleledwa chao palibe.
Kalembedwe ka Mirza Ghulam ndikodabwitsa chi*****wa amazitutsa iyemwini, tikaona akulu awa anati mumalemba awo, kuti Yesu alindi malo amanda patatu kapena atatu
Kodi ndi malo ati enieni a manda ya Yesu ?
(a) Manda a Yesu ku Al-Khaleeli (Gulailee) :
Mirza Ghulam ati :-
Chaka cha 1891 Mirza Ghulam analembabuuku la Izala Auham lomwe lilindima page 948. Momwemu anati Yesu sanatengedwe wa moyo upita ku mwamba mongamomwe aslamu amakhulupilira. Koma iye Mrza akuti anamwalira pamtanda ndikuikidwa mu manda kwao.
Anati Mirza Ghulam :-
« Yesu anapita kwao ndi kufa komweko, akutero. Komasosi uchoona kuti thupi limodzi lomwe linaikidwa mmanda, linaukaso ai …..acts 1 :3 ndiye umboni kuti thupi la Yesu linaikidwa ku Al-Khaleeli (Gulailee). Ata mwalira Yesu anaonekera kwa ophunzira ake monga (kashf) mchiganiziro kwa matsiku 40 » (Izala-e-Auham, Roohani Khazain volume 3 pages 353 – 354).
(b) Manda a Yesu ku Quds :
Mirza Ghulam akuti :-
« Patapita dzaka zitatu mu 1894, Mirza anasintha kalembedwe mbuuku la Atmam-e-Hujjat (Roohani Khazain Volume 8) ati Yesu anafa.
« Anati ndi kutsimikizirani izi kuti Yesu anaikidwa ku Quds. Manda a Yesu a Yesu zoonaaliku Quds. Chi*****wa Yesu anabadwira ku Beterehem ndiye Beterehem ndi Quds palimtunda okwana 30 miles ndieno manda a Yesu alikomweko, pamandapo pali kachisi anamanga yaikulu upambana makchisi yonse. Mkati mwake muli manda a Yesu ndi manda a Maria. Koma choonadi manda awiri sali pamodzi ai ».
(c) Manda a Yesu ku Kashmir :
Mirza Ghulam akuti :-
« Patapita dzaka 8 mu 1899, Mirza Ghulam anasintha kalembedwe anati Yesu manda yake yali ku Kashmir ndiye kwomwe anaikidwa kuja ku india.
Ndi kunena choonapatapita dzaka 8, kuti Yesu adathawira ku Kashmir pambuyo pokha.
Wassalam
Anti Ahmadiyya Movement in Islam.
Dr.Syed Rashid Ali
P.O.Box 11560
Dibba Al Fujairah
United Arab Emirates (UAE)
rasyed@emirates.net.ae
http://alhafeez.org/rashid/


text:
Nkhaniyi ikuti mwamunayo yemwe akukhala ku chikamwini pa mudzipo anapalana ubwenzi wa nseri ndi mkazi wina wapa mudzi wa Chimombo womwe ndi woyandikana ndi komwe amakhala. Chibwenzi cha awiriwo chitafumbira mwamunayo amapereka kwa mkaziyo zinthu zosiyana-siyana kuphatikizapo ndalama pokometsera ubwenzi wao. Tsiku lina mwamunayo anakaba nyemba ku nyumba kwake ndikukapereka kwa mkazi wachibwenziyo. Anthu ena anatsina khutu mwini mwamunayo yemwe mosakhalitsa analondola ku nyumba kwa mkazi wachibwenziyo ndikukachita nkhondo mpaka kuvulaza paliwombo mkazi wakubayo ndi duka la njerwa. Mwini mwamunayo anaphulanso mpoto wa nyemba pamoto ndikulunjika nawo ku nyumba kwake komwe anafikira kukapiza nyemba za moto kwa mwamuna wake. Kamba ka izi mkangano unabuka m’banjalo zomwe zinachititsa mwamunayo kufumuka pa nyumbapo kupita kwao. Nkhaniyi inakafika ku polisi komwe mwamunayo inakamufera kamba komenyanitsa akazi, ndipo amulamulanso kuti alipire chindapusa cha 4-thousand Kwacha. Ngakhale mwamunayo akukhala kwao koma akuzemberanabe ndi mkazi wachibwenziyo.Koma alongo ake a mwamunayo aopsyeza kuti akhaulitsa mkazi wakubayo akapitiriza kusokoneza banja la mlongo wao.
Aphunzitsi achilapa kufunsira ana asukulu
Aphunzitsi atatu apa sukulu ina ya Private mtauniship ya Bangwe mu mzinda wa Blantyre anenetsa kuti sadzafunsiranso chibwenzi atsikana pasukuluyo. Watitumizira nkhaniyi wati aphunzitsiwo amakakamiza atsikana ena pasukulupo kuti akhale nawo paubwenzi ndikuwaopseza kuti ngati salola, awalepheretsa mayeso. Ndipo atsikanawo anakafotokozera nkhaniyi mwini sukuluyo yemwe anayitanitsa aphunzitsi atatuwo. Atawapha ndi mafunso pa nkhaniyi anavomeradi m’maso muli gwa kuti anafunsiradi atsikanawo. Izi sizinasangalase mwini sukuluyo ndipo anawafunsa aphunzitsiwo kuti asankhe chinthu chimodzi kuwatengera ku polisi kapena awalange yekha. Aphunzitsiwo anasankha kuti alangidwe ndi mwini sukuluyo. Kenako mwini sukuluyo anatsekera aphunzitsi atatuwo mu office yake pasukulupo ndikuwakwapula zikwapu makumi-awiri aliyense. Kenako iye anayamba kukwapula aphunzitsiwo m’matako ndi ndodo mpaka zikwapu twenty’zo. Atamaliza, aphunzitsiwo analephera kuyenda ndipo anangogona kwala mu office’yo mpaka madzulo ana onse ataweruka. Kenako iwo anazikwakwaza mpaka kukafika m’makomo mwawo. Malinga ndi yemwe watitumizira nkhaniyi, ati aphunzitsiwo sakupitanso ku sukuluko kamba koti akulephera kukhala pansi ati kamba koti atupa zokhalira.
Agalu achita zodabwitsa
Anthu apa mudzi wa Mpale kwa Nankumba m’boma la Mangochi ati ndi wozizwa ndi zomwe akuchita agalu ena awiri pa mudzipo pokhala pa mitala. Watitumizira nkhaniyi wati anthu akuba anakaba ku banja lina pa mudzipo chikhalirecho ku banjalo kuli galu. Eni galuyo anazindikira kuti izi zachitika kamba koti galu waoyo amadwala ndipo atafotokozera nkhaniyi banja lina lomwe amagwirizana nalo sanachitire mwina koma kuthandiza banjalo popereka agalu awo awiri. Banja lomwe analiberalo limakhala chakummtunda pamene lomwe linabwereketsa agalulo limakhala chaku Nyanja pa mudzi pomwepo. Banja lomwe linabwereka agalulo linamangilira agaluwo pa chingwe kwa mwezi wathunthu kuti azolowere. Ndipo pakutha pa mwezi umodzi agaluwo anayamba kuwamasula, koma chodabwitsa nchakuti agalu wonse anapita kwa mbuye wao ndikukakhalako masiku anai pakutha pa masiku anai agaluwo anabweleranso komwe anawabwereketsako ndikukakhalanso masiku anai. Kuyambira pa nthawiyo mpaka pano agaluwo akuyendetsa mitalayo pa ntchito yolondera nyumba za mabanja awiriwo, zomwe anthu ena akudabwa nazo.


text:
Kodi mungakonde kuwerenga nkhaniyi mu %%?
Baibulo la pa Intaneti | BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
7 Mwana wanga, sunga mawu anga+ ndipo usunge malamulo anga ngati chuma chamtengo wapatali.+
2 Sunga malamulo anga kuti upitirize kukhala ndi moyo+ ndipo usunge lamulo langa ngati mwana+ wako wa diso.
3 Uwamange kuzala zako,+ ndipo uwalembe pamtima pako.+
4 Uza nzeru+ kuti: “Ndiwe mlongo wanga,” ndipo kumvetsa zinthu ukutche “M’bale wanga wamkazi,”
5 kuti utetezedwe kwa mkazi wachilendo,+ ndiponso kwa mkazi wochokera kwina amene amalankhula mawu okopa.+
6 Pakuti ndinayang’ana pansi kuchokera pawindo la nyumba yanga,+
7 kuti ndione anthu osadziwa zinthu.+ Ndinkafuna kuona mnyamata wopanda nzeru mumtima mwake amene anali pakati pa ana aamuna.+
8 Mnyamatayo anali kuyenda mumsewu pafupi ndi mphambano yopita kunyumba ya mkazi wachilendo. Iye anali kuyenda panjira yopita kunyumba ya mkaziyo,+
9 pa nthawi ya madzulo kuli kachisisira,+ kutatsala pang’ono kuda.
10 Ndinaona mkazi akubwera kudzakumana naye atavala zovala zosonyeza kuti ndi hule.+ Mkaziyo anali wamtima wachinyengo,
11 wolongolola ndiponso wamakani.+ Mapazi ake sakhala m’nyumba mwake.+
12 Amapezeka panja, m’mabwalo a mzinda,+ ndiponso amakhala akudikirira anthu pafupi ndi mphambano iliyonse.+
13 Iye wagwira mnyamatayo n’kumupsompsona.+ Kenako, m’maso muli gwaa! akuyamba kumuuza kuti:
14 “Ndinayenera kupereka nsembe zachiyanjano.+ Lero ndakwaniritsa zimene ndinalonjeza.+
15 N’chifukwa chake ndabwera kudzakumana nawe, kudzafunafuna nkhope yako kuti ndikupeze.
16 Ndayala zofunda pabedi panga. Ndayalaponso nsalu za ku Iguputo zamitundu yosiyanasiyana.+
17 Ndawaza pabedi panga zonunkhiritsa za mule, aloye ndi sinamoni.+
18 Bwera tisonyezane chikondi mpaka chitikwane. Tichite zimenezi mpaka m’mawa. Tisangalatsane pouzana mawu achikondi.+
19 Pakuti mwamuna wanga sali kunyumba. Iye wayenda ulendo wopita kutali.+
20 Wanyamula chikwama cha ndalama m’manja mwake. Iye adzabwera kunyumba tsiku limene mwezi udzakhale wathunthu.”
21 Mkaziyo wamusocheretsa mnyamatayo pochita zinthu zambiri zomukopa.+ Wamunyengerera ndi milomo yake yotulutsa mawu okopa.+
22 Mwadzidzidzi mnyamatayo wayamba kulondola mkaziyo+ ngati ng’ombe yamphongo yopita kokaphedwa, ndiponso ngati kuti wamangidwa m’matangadza kuti alandire chilango cha munthu wopusa.
23 Iye akulondola mkaziyo mpaka muvi utaboola chiwindi chake,+ ngati mbalame yothamangira kumsampha,+ ndipo iye sakudziwa kuti zikukhudza moyo wake.+
24 Tsopano ananu ndimvereni, ndipo mverani mawu otuluka m’kamwa mwanga.+
25 Mtima wako usapatukire kunjira zake. Iweyo usayendeyende m’njira zake.+
26 Pakuti mkaziyo waphetsa anthu ambiri,+ ndipo onse amene aphedwa ndi iye ndi ochuluka.+
27 Nyumba yake ndiyo njira ya ku Manda.+ Imatsikira kuzipinda za imfa.+
Patsani ena
Patsani ena
BAIBULO LA DZIKO LATSOPANO LA MALEMBA OPATULIKA
Miyambo 7
Chichewa
Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg